text: σκοπός της συνεργασίας στον τομέα αυτόν είναι η αύξηση των εμπορευματικών συναλλαγών και της εμπορικής ικανότητας των κρατών ΣΟΕΣ της ΚΑΜΑ, συμπεριλαμβανομένης της σταδιακής εξάλειψης των τελωνειακών δασμών, της ορθής εφαρμογής των κανόνων καταγωγής, των μέσων εμπορικής άμυνας, των μη δασμολογικών μέτρων συμπεριλαμβανομένων των υγειονομικών και φυτοϋγειονομικών μέτρων (ΥΦΥ) και των τεχνικών εμποδίων στο εμπόριο (ΤΕΕ), καθώς και η προώθηση της τελωνειακής συνεργασίας και η διευκόλυνση των εμπορικών συναλλαγών.Άρθρο 11Συνεργασία για την ανταγωνιστικότητα στον τομέα της προσφοράςΟ σκοπός της συνεργασίας βάσει του παρόντος άρθρου είναι η αύξηση της ανταγωνιστικότητας των κρατών ΣΟΕΣ της ΚΑΜΑ και η εξάλειψη των περιορισμών στον τομέα της προσφοράς σε εθνικό και θεσμικό επίπεδο και, ιδίως, σε επίπεδο επιχειρήσεων. Στη συνεργασία αυτή περιλαμβάνονται, μεταξύ άλλων, τομείς όπως η παραγωγή, η ανάπτυξη τεχνολογιών και η καινοτομία, η εμπορική προώθηση, η χρηματοδότηση, η διανομή, η μεταφορά, η διαφοροποίηση του εμπορικού και του επιχειρηματικού περιβάλλοντος και η στήριξη των μικρών και μεσαίων επιχειρήσεων στους τομείς της γεωργίας, της αλιείας, της βιομηχανίας και της παροχής υπηρεσιών.Άρθρο 12Συνεργασία για την υποδομή αύξησης της επιχειρηματικής δραστηριότηταςΟ σκοπός της συνεργασίας στο πλαίσιο του παρόντος άρθρου είναι η ανάπτυξη ανταγωνιστικού περιβάλλοντος αύξησης της επιχειρηματικής δραστηριότητας σε τομείς όπως οι τεχνολογίες της πληροφορίας και της επικοινωνίας (ΤΠΕ), οι μεταφορές, η ενέργεια.Άρθρο 13Συνεργασία στο εμπόριο υπηρεσιώνTα μέρη συμφωνούν να συνεργάζονται για την ανάπτυξη και την αύξηση του εμπορίου στον τομέα των υπηρεσιών, όπως προβλέπεται στον τίτλο IV άρθρο 67 της παρούσας συμφωνίας.Άρθρο 14Συνεργασία σε θέματα σχετικά με το εμπόριοTα μέρη συμφωνούν να συνεργάζονται για την ανάπτυξη και την εμβάθυνση των θεμάτων σχετικά με το εμπόριο, όπως προβλέπεται στον τίτλο IV άρθρο 67 της παρούσας συμφωνίας.Άρθρο 15Συνεργασία για τα εμπορικά δεδομέναΟ σκοπός της συνεργασίας βάσει του παρόντος άρθρου είναι να βελτιωθεί η ικανότητα των κρατών ΣΟΕΣ της ΚΑΜΑ στον τομέα της συλλογής, της ανάλυσης και της διάδοσης εμπορικών δεδομένων.Άρθρο 16Συνεργασία για τη δημιουργία θεσμικής ικανότητας στη ΣΟΕΣΟ σκοπός της συνεργασίας βάσει του παρόντος άρθρου είναι η παροχή στήριξης στις θεσμικές δομές για τη διαχείριση της εφαρμογής της ΣΟΕΣ και για την αύξηση ικανότητας στις εμπορικές διαπραγματεύσεις και στην εμπορική πολιτική.Άρθρο 17Συνεργασία για τη δημοσιονομική προσαρμογή1. Τα μέρη αναγνωρίζουν ότι η σταδιακή εξάλειψη ή η μείωση των τελωνειακών δασμών που ορίζει η παρούσα συμφωνία ενδέχεται να επηρεάσει τα φορολογικά έσοδα των κρατών ΣΟΕΣ της ΚΑΜΑ και συμφωνούν να συνεργάζονται στον τομέα αυτόν.2. Τα μέρη συμφωνούν να συνεργάζονται σύμφωνα με τις διατάξεις του άρθρου 8, ιδίως:α) για τη στήριξη των φορολογικών μεταρρυθμίσεων, καιβ) για μέτρα στήριξης συμπληρωματικά προς τις φορολογικές μεταρρυθμίσεις, με σκοπό τον μετριασμό του καθαρού δημοσιονομικού αντικτύπου της παρούσας συμφωνίας που θα καθορισθεί σύμφωνα με από κοινού συνφωνηθέντα μηχανισμό.Άρθρο 18Είδη παρέμβασηςΗ αναπτυξιακή συνεργασία βάσει της παρούσας συμφωνίας μπορεί να περιλαμβάνει, χωρίς όμως να περιορίζεται σε αυτές, τις ακόλουθες παρεμβάσεις που συνδέονται με τη ΣΟΕΣ:1. ανάπτυξη πολιτικής,2. ανάπτυξη νομοθεσίας και κανονιστικών πλαισίων,3. ανάπτυξη θεσμικών/οργανωτικών δομών,4. αύξηση ικανότητας και κατάρτιση [3],5. τεχνικές συμβουλευτικές υπηρεσίες,6. διοικητικές υπηρεσίες,7. στήριξη τους τομείς των υγειονομικών και φυτοϋγειονομικών προτύπων (ΥΦΥ) και των τεχνικών εμποδίων στο εμπόριο (TΕΕ), και8. επιχειρησιακή στήριξη, συμπεριλαμβανομένων του εξοπλισμού, του


text: υλικού και των συναφών εργασιών.ΜΕΡΟΣ IIΤΙΤΛΟΣ ΙΕΜΠΟΡΕΥΜΑΤΙΚΕΣ ΣΥΝΑΛΛΑΓΕΣΚΕΦΑΛΑΙΟ 4Γενικές διατάξειςΆρθρο 19Συμφωνία ελεύθερων συναλλαγών1. Η παρούσα συμφωνία ιδρύει ζώνη ελεύθερων συναλλαγών (ΖΕΣ) μεταξύ των, σύμφωνα με τη Γενική Συμφωνία Δασμών και Εμπορίου (εφεξής "ΓΣΔΕ 1994", και ιδίως το άρθρο XXIV.2. Η ΖΕΣ τηρεί την αρχή της ασυμμετρίας, ανάλογα με τις ειδικές ανάγκες και τους περιορισμούς της ικανότητας των κρατών ΣΟΕΣ της ΚΑΜΑ, όσον αφορά τα επίπεδα και τα χρονοδιαγράμματα των δεσμεύσεων στο πλαίσιο της παρούσας συμφωνίας.3. Η ΖΕΣ θα εφαρμόζεται στις συναλλαγές μεταξύ, αφενός, της Ευρωπαϊκής Κοινότητας και, αφετέρου, των κρατών ΣΟΕΣ της ΚΑΜΑ.Άρθρο 20Πεδίο εφαρμογήςΤο παρόν κεφάλαιο εφαρμόζεται για τα προϊόντα:1. που εμπίπτουν στα κεφάλαια 01 έως 97, εξαιρουμένου του κεφαλαίου 93, όπως ορίζονται στην αντίστοιχη δασμολογική ονοματολογία κάθε συμβαλλόμενου μέρους, σύμφωνα με τους κανόνες ταξινόμησης που ισχύουν για το Εναρμονισμένο Σύστημα Περιγραφής και Κωδικοποίησης Εμπορευμάτων (ΕΣ), και2. που κατάγονται από την Ευρωπαϊκή Κοινότητα ή κράτη ΣΟΕΣ της ΚΑΜΑ.Άρθρο 21Κανόνες καταγωγής1. Για τους σκοπούς του παρόντος κεφαλαίου, ως "καταγόμενο" προϊόν ή "προϊόν καταγωγής" νοείται κάθε προϊόν που πληροί τους κανόνες καταγωγής του πρωτοκόλλου 1.2. Εντός των πρώτων τριών ετών από την έναρξη ισχύος της παρούσας συμφωνίας, τα μέρη επανεξετάζουν τις διατάξεις του πρωτοκόλλου 1, με σκοπό την περαιτέρω απλοποίηση των εννοιών και των μεθόδων που χρησιμοποιούνται για τον καθορισμό της καταγωγής. Στην επανεξέταση αυτή, τα μέρη λαμβάνουν υπόψη την ανάπτυξη των τεχνολογιών, τις παραγωγικές διαδικασίες και όλους τους υπόλοιπους παράγοντες, συμπεριλαμβανομένων των τρεχουσών μεταρρυθμίσεων των κανόνων καταγωγής, που ενδέχεται να επιβάλλουν τροποποιήσεις των διατάξεων του εν λόγω πρωτοκόλλου. Κάθε τέτοια τροποποίηση εφαρμόζεται με απόφαση του κοινού συμβουλίου, όπως ορίζεται στο άρθρο 93.3. Ιδιαίτερη προσοχή δίνεται στις εν λόγω διατάξεις στο πλαίσιο της επανεξέτασης που προβλέπεται στην παράγραφο 2.Άρθρο 22Δασμοί1. Ο τελωνειακός δασμός περιλαμβάνει κάθε δασμό ή άλλη επιβάρυνση που επιβάλλεται στις εισαγωγές εμπορευμάτων ή συνδέεται με τις εισαγωγές εμπορευμάτων, συμπεριλαμβανομένων όλων των μορφών πρόσθετων τελών ή επιβαρύνσεων, με εξαίρεση:α) εσωτερικούς φόρους ή άλλες εσωτερικές επιβαρύνσεις που επιβάλλονται σύμφωνα με το άρθρο ΙΙΙ της ΓΣΔΕ 1994·β) μέτρα αντιντάμπινγκ, μέτρα αντιστάθμισης ή μέτρα διασφάλισης που επιβάλλονται σύμφωνα με τον τίτλο ΙΙ·γ) τέλη και επιβαρύνσεις για προξενικές υπηρεσίες, που επιβάλλονται σύμφωνα με την παράγραφο 2·, καιδ) τέλη ή άλλες επιβαρύνσεις που επιβάλλονται σύμφωνα με την παράγραφο 2.2. Τα τέλη και οι άλλες επιβαρύνσεις που αναφέρονται στην παράγραφο 1 στοιχεία γ) και δ) περιορίζονται στο κατά προσέγγιση κόστος των παρεχόμενων υπηρεσιών και δεν αποτελούν έμμεση προστασία των εθνικών προϊόντων ή επιβάρυνση των εισαγωγών για φορολογικούς σκοπούς. Βασίζονται σε συγκεκριμένους συντελεστές που αντιστοιχούν στην πραγματική αξία της παρεχόμενης υπηρεσίας.3. Για κάθε προϊόν, ο βασικός δασμός στον οποίο πρέπει να εφαρμόζονται οι διαδοχικές μειώσεις που ορίζονται στην παρούσα συμφωνία, είναι ο συντελεστής δασμού που εφαρμοζόταν για το μάλλον ευνοούμενο κράτος (στο εξής "ΜΕΚ") κατά την ημερομηνία έναρξης ισχύος της παρούσας συμφωνίας.4. Σε περιπτώσεις που η διαδικασία δασμολογικού αφοπλισμού δεν ξεκινά με την έναρξη ισχύος της παρούσας συμφωνίας, ο δασμός για τον οποίο εφαρμόζονται οι διαδοχικές μειώσεις είναι είτε ο βασικός δασμός που αναφέρεται στην παράγραφο 3 του παρόντος άρθρου, είτε ο δασμός που εφαρμόζεται erga omnes

type: contracts

jurisdiction: EU


text: την πρώτη ημέρα του σχετικού δασμολογικού αφοπλισμού, ανάλογα με το ποιος είναι χαμηλότερος.5. Οι μειωμένοι δασμοί που υπολογίζονται σύμφωνα με τα χρονοδιαγράμματα μείωσης τα οποία περιλαμβάνονται στην παρούσα συμφωνία εφαρμόζονται στρογγυλοποιημένοι στο πρώτο δεκαδικό ψηφίο ή, στην περίπτωση ειδικών δασμών, στο δεύτερο δεκαδικό ψηφίο.Άρθρο 23Ρήτρα ακινητοποίησης (Standstill)Από την ημερομηνία έναρξης ισχύος της παρούσας συμφωνίας δεν επιβάλλονται νέοι δασμοί στις εμπορικές συναλλαγές μεταξύ των μερών ούτε αυξάνονται οι δασμοί που ήδη εφαρμόζονται, για όλα τα προϊόντα που αποτελούν αντικείμενο απελευθέρωσης.Άρθρο 24Δασμοί, φόροι ή άλλα τέλη και επιβαρύνσεις των εξαγωγών1. Από την ημερομηνία έναρξης ισχύος της παρούσας συμφωνίας, δεν επιβάλλονται νέοι εξαγωγικοί δασμοί ή ισοδύναμες επιβαρύνσεις στις εμπορικές συναλλαγές μεταξύ της Ευρωπαϊκής Κοινότητας και των κρατών ΣΟΕΣ της ΚΑΜΑ, ούτε αυξάνονται οι δασμοί που ήδη επιβάλλονται.2. Σε εξαιρετικές περιπτώσεις, αν τα κράτη ΣΟΕΣ της ΚΑΜΑ αποδείξουν την ύπαρξη ειδικών αναγκών από άποψη εσόδων, προστασίας νηπιακής βιομηχανίας ή περιβαλλοντικής προστασίας, τα συγκεκριμένα κράτη ΣΟΕΣ της ΚΑΜΑ μπορούν, κατόπιν διαβούλευσης με το μέρος ΕΚ, να επιβάλλουν προσωρινούς εξαγωγικούς δασμούς ή ισοδύναμες επιβαρύνσεις σε περιορισμένο αριθμό επιπλέον εμπορευμάτων.3. Τα μέρη συμφωνούν να επανεξετάσουν τις διατάξεις του παρόντος άρθρου στο πλαίσιο του κοινού συμβουλίου το αργότερο εντός τριών ετών από την έναρξη ισχύος της παρούσας συμφωνίας, λαμβάνοντας πλήρως υπόψη τον αντίκτυπό τους στην ανάπτυξη και την οικονομική διαφοροποίηση των οικονομιών των κρατών ΣΟΕΣ της ΚΑΜΑ.Άρθρο 25Δασμοί επί προϊόντων, καταγωγής κρατών ΣΟΕΣ της ΚΑΜΑ1. To μέρος ΕΚ παρέχει μεταχείριση αδασμολόγητης πρόσβασης και απουσίας δασμολογικών ποσοστώσεων (ΑΠΑΔΠ) για όλα τα προϊόντα, εκτός από εκείνα που αναφέρονται στην παράγραφο 3, τα οποία εμπίπτουν στο πεδίο εφαρμογής της παρούσας συμφωνίας και είναι καταγωγής Μποτσουάνας, Λεσόθο, Μοζαμβίκης, Ναμίμπιας και Σουαζιλάνδης.2. Οι δασμοί επί των εισαγωγών προϊόντων, καταγωγής κρατών ΣΟΕΣ της ΚΑΜΑ, μειώνονται ή καταργούνται σύμφωνα με τις διατάξεις του Παραρτήματος 1.3. Οι εισαγωγές των προϊόντων που ορίζονται στο Παράρτημα 2 υπόκεινται στο μεταβατικό καθεστώς που προβλέπεται στο εν λόγω Παράρτημα.Άρθρο 26Δασμοί επί προϊόντων, καταγωγής ΕΚ1. Τα προϊόντα, καταγωγής του μέρους ΕΚ, εισάγονται στη Μποτσουάνα, στο Λεσόθο, στη Ναμίμπια και στη Σουαζιλάνδη σύμφωνα με τη μεταχείριση που περιγράφεται στο Παράρτημα 3.2. Τα προϊόντα, καταγωγής του μέρους ΕΚ, εισάγονται στη Μοζαμβίκη σύμφωνα με τη μεταχείριση που περιγράφεται στο Παράρτημα 4.3. Tα μέρη συμφωνούν να ενοποιήσουν τα δύο προαναφερόμενα Παραρτήματα σε ένα ενιαίο δασμολόγιο ΣΟΕΣ της ΚΑΜΑ κατά την υιοθέτηση του ΕΣ 2007 από τη Μοζαμβίκη. Η ενοποίηση πραγματοποιείται με απόφαση του κοινού συμβουλίου.Άρθρο 27Ελεύθερη κυκλοφορία των εμπορευμάτων1. Οι δασμοί επιβάλλονται μόνο μία φορά για τα εμπορεύματα, καταγωγής του μέρους ΕΚ ή των κρατών ΣΟΕΣ της ΚΑΜΑ στο έδαφος του άλλου μέρους.2. Κάθε δασμός που καταβλήθηκε κατά την εισαγωγή σε κράτος ΣΟΕΣ της ΚΑΜΑ επιστρέφεται στο σύνολό του όταν τα εμπορεύματα επανεξάγονται από το τελωνειακό έδαφος του κράτους ΣΟΕΣ της ΚΑΜΑ στο οποίο πραγματοποιήθηκε η πρώτη εισαγωγή. Τα προϊόντα αυτά υπόκεινται, στη συνέχεια, στο δασμό της χώρας κατανάλωσης.3. Τα μέρη συμφωνούν να συνεργάζονται με σκοπό τη διευκόλυνση της κυκλοφορίας των εμπορευμάτων και την απλούστευση των τελωνειακών διαδικασιών.Άρθρο 28Ευνοϊκότερη μεταχείριση βάσει συμφωνιών ελεύθερων συναλλαγών1. Όσον αφορά τα ζητήματα που καλύπτονται από το παρόν κεφάλαιο, το


text: μέρος ΕΚ χορηγεί στα κράτη ΣΟΕΣ της ΚΑΜΑ οιαδήποτε ευνοϊκότερη μεταχείριση εφαρμοστέα για τον λόγο ότι το μέρος ΕΚ κατέστη μέρος συμφωνίας ελεύθερων συναλλαγών με τρίτα μέρη μετά την υπογραφή της παρούσας συμφωνίας.2. Όσον αφορά τα ζητήματα που καλύπτονται από το παρόν κεφάλαιο, τα κράτη ΣΟΕΣ της ΚΑΜΑ ή οποιοδήποτε κράτος ΣΟΕΣ χορηγεί στο μέρος ΕΚ οποιαδήποτε ευνοϊκότερη μεταχείριση εφαρμοστέα για τον λόγο ότι τα κράτη ΣΟΕΣ της ΚΑΜΑ ή κράτος ΣΟΕΣ της ΚΑΜA κατέστησαν μέρη της συμφωνίας ελεύθερων συναλλαγών με οποιαδήποτε σημαντική εμπορική οικονομία μετά την υπογραφή της παρούσας συμφωνίας.3. Όταν ένα κράτος ΣΟΕΣ της ΚΑΜΑ μπορεί να αποδείξει ότι τρίτο μέρος του χορήγησε ουσιαστικά ευνοϊκότερη μεταχείριση από τη μεταχείριση που του χορηγεί το μέρος ΕΚ, τα μέρη διαβουλεύονται και αποφασίζουν από κοινού ως προς τον καλύτερο τρόπο εφαρμογής των διατάξεων της παραγράφου 2.4. Οι διατάξεις του παρόντος κεφαλαίου δεν νοείται ότι υποχρεώνουν το μέρος ΕΚ ή οποιοδήποτε κράτος ΣΟΕΣ της ΚΑΜΑ να επεκτείνει αμοιβαία οποιαδήποτε προτιμησιακή μεταχείριση που εφαρμόζεται ως αποτέλεσμα του γεγονότος ότι το μέρος ΕΚ ή οποιοδήποτε κράτος ΣΟΕΣ της ΚΑΜΑ κατέστη μέρος συμφωνίας ελεύθερων συναλλαγών με τρίτα μέρη κατά την ημερομηνία υπογραφής της παρούσας συμφωνίας.5. Για τους σκοπούς του παρόντος άρθρου, ως "σημαντική εμπορική οικονομία" νοείται κάθε ανεπτυγμένη χώρα ή κάθε χώρα που αντιπροσωπεύει ποσοστό παγκόσμιων εμπορικών εξαγωγών πάνω από 1 % ετησίως πριν από την έναρξη ισχύος της συμφωνίας οικονομικής ολοκλήρωσης, η οποία αναφέρεται στην παράγραφο 2, ή κάθε ομάδα χωρών που δρα ατομικά, συλλογικά ή μέσω συμφωνίας οικονομικής ολοκλήρωσης, η οποία αντιπροσωπεύει συλλογικά μερίδιο των παγκόσμιων εμπορικών εξαγωγών άνω του 1,5 % ετησίως πριν από την έναρξη ισχύος της συμφωνίας οικονομικής ολοκλήρωσης, που αναφέρεται στην παράγραφο 2.Άρθρο 29Ειδικές διατάξεις σχετικά με τη διοικητική συνεργασία1. Τα μέρη συμφωνούν ότι η διοικητική συνεργασία είναι ζωτικής σημασίας για την εφαρμογή και τον έλεγχο της προτιμησιακής μεταχείρισης που παρέχεται στο πλαίσιο του παρόντος τίτλου και υπογραμμίζουν τη δέσμευσή τους να καταπολεμούν την ύπαρξη παρατυπιών και απάτης σε τελωνειακά και συναφή θέματα.2. Τα μέρη συμφωνούν, επίσης, να συνεργάζονται για να εξασφαλίσουν ότι οι αναγκαίες θεσμικές δομές επιτρέπουν στις αρμόδιες αρχές να ανταποκρίνονται αποτελεσματικά και εγκαίρως στις αιτήσεις συνδρομής.3. Για τους σκοπούς του παρόντος άρθρου και με την επιφύλαξη του άρθρου 9 του πρωτοκόλλου 2, ως αδυναμία εξασφάλισης διοικητικής συνεργασίας νοείται, μεταξύ άλλων:α) η επανειλημμένη αδυναμία τήρησης των υποχρεώσεων για επαλήθευση του χαρακτήρα καταγωγής του(των) εκάστοτε προϊόντος(-ων), όπως προβλέπεται στο άρθρο 34 του πρωτοκόλλου 1·β) η επανειλημμένη άρνηση ή αδικαιολόγητη καθυστέρηση στη διεξαγωγή και/ή στην κοινοποίηση των αποτελεσμάτων του εκ των υστέρων ελέγχου του πιστοποιητικού καταγωγής, όπως προβλέπεται στο άρθρο 34 του πρωτοκόλλου 1·γ) η επανειλημμένη άρνηση ή αδικαιολόγητη καθυστέρηση στην έγκριση της διενέργειας αποστολών διοικητικής συνεργασίας με σκοπό να επαληθευθεί η γνησιότητα των εγγράφων ή η ακρίβεια των πληροφοριών σχετικά με την παραχώρηση της συγκεκριμένης προτιμησιακής μεταχείρισης, όπως προβλέπεται στο άρθρο 7 του πρωτοκόλλου 2.4. Για τους σκοπούς του παρόντος άρθρου, η ύπαρξη παρατυπιών ή απάτης διαπιστώνεται, μεταξύ άλλων, όταν παρατηρείται ραγδαία αύξηση, χωρίς εύλογη εξήγηση, εισαγωγών εμπορευμάτων, η οποία υπερβαίνει το σύνηθες επίπεδο παραγωγικής και εξαγωγικής ικανότητας


text: του άλλου μέρους, και η οποία συνδυάζεται με αντικειμενικές πληροφορίες σχετικά με την ύπαρξη παρατυπιών ή απάτης.5. Όταν ένα μέρος ή ένα κράτος ΣΟΕΣ της ΚΑΜΑ έχει διαπιστώσει, βάσει αντικειμενικών πληροφοριών, αδυναμία εξασφάλισης διοικητικής συνεργασίας και/ή παρατυπίες ή απάτη, το οικείο μέρος μπορεί, σε εξαιρετικές περιστάσεις, να αναστέλλει προσωρινά τη σχετική προτιμησιακή μεταχείριση του(των) εκάστοτε προϊόντος(-ων) σύμφωνα με το παρόν άρθρο. Για τους σκοπούς του παρόντος άρθρου, ως εξαιρετικές περιστάσεις νοούνται οι περιστάσεις που έχουν, ή ενδέχεται να έχουν, σημαντικές αρνητικές συνέπειες για ένα μέρος ή για ένα κράτος ΣΟΕΣ της ΚΑΜΑ, ανάλογα με την περίπτωση, εάν η σχετική προτιμησιακή μεταχείριση του (των) εκάστοτε προϊόντος(-ων) προβλέπεται να συνεχισθεί.6. Η εφαρμογή προσωρινής αναστολής υπόκειται στις ακόλουθες προϋποθέσεις:α) Το μέρος ή το κράτος ΣΟΕΣ της ΚΑΜΑ, ανάλογα με την περίπτωση, που προβαίνει στη διαπίστωση, βάσει αντικειμενικών πληροφοριών, αδυναμίας εξασφάλισης διοικητικής συνεργασίας και/ή παρατυπιών ή απάτης, κοινοποιεί, χωρίς αδικαιολόγητη καθυστέρηση, στην επιτροπή εμπορίου και ανάπτυξης τη διαπίστωσή του καθώς και τις αντικειμενικές πληροφορίες και αρχίζει διαβουλεύσεις με την επιτροπή εμπορίου και ανάπτυξης με βάση όλες τις σχετικές πληροφορίες και τις αντικειμενικές διαπιστώσεις, με σκοπό την εξεύρεση λύσης αποδεκτής και από τα δύο μέρη.β) Όταν τα μέρη διεξάγουν διαβουλεύσεις στο πλαίσιο της επιτροπής εμπορίου και ανάπτυξης, όπως αναφέρθηκε ανωτέρω, και αποτυγχάνουν να συμφωνήσουν επί μιας αποδεκτής λύσης εντός τριών μηνών από την κοινοποίηση, το ενδιαφερόμενο μέρος ή κράτος ΣΟΕΣ της ΚΑΜΑ μπορεί να αναστέλλει προσωρινά τη σχετική προτιμησιακή μεταχείριση του/των συγκεκριμένου(-ων) προϊόντος(-ων) και της συγκεκριμένης καταγωγής. Η προσωρινή αναστολή κοινοποιείται χωρίς αδικαιολόγητη καθυστέρηση στην επιτροπή εμπορίου και ανάπτυξης.γ) Οι προσωρινές αναστολές βάσει του παρόντος άρθρου περιορίζονται στο επίπεδο που είναι αναγκαίο για την προστασία των οικονομικών συμφερόντων του σχετικού μέρους ή κράτους ΣΟΕΣ της ΚΑΜΑ. Οι αναστολές αυτές δεν μπορούν να ισχύουν για διάστημα μεγαλύτερο των έξι μηνών, με δυνατότητα ανανέωσης. Οι προσωρινές αναστολές κοινοποιούνται αμέσως μετά τη θέσπισή τους στην επιτροπή εμπορίου και ανάπτυξης. Οι αναστολές αυτές αποτελούν το αντικείμενο τακτικών διαβουλεύσεων στο πλαίσιο της επιτροπής εμπορίου και ανάπτυξης με σκοπό ιδίως την κατάργησή τους, μόλις παύουν να συντρέχουν οι λόγοι εφαρμογής τους.Άρθρο 30Επεξεργασία διοικητικών σφαλμάτωνΤα μέρη αναγνωρίζουν τα δικαιώματα μεταξύ τους για τη διόρθωση διοικητικών σφαλμάτων κατά τη διάρκεια της εφαρμογής της παρούσας συμφωνίας. Όταν διαπιστώνονται σφάλματα, έκαστ των μερών μπορεί να ζητήσει από την επιτροπή εμπορίου και ανάπτυξης να εξετάσει τις δυνατότητες θέσπισης όλων των κατάλληλων μέτρων με σκοπό τη διόρθωση της κατάστασης.Άρθρο 31Τελωνειακές ενώσεις και ζώνες ελεύθερων συναλλαγών1. Η παρούσα συμφωνία δεν αποκλείει τη διατήρηση ή τη δημιουργία τελωνειακών ενώσεων, ζωνών ελευθέρων συναλλαγών ή άλλων καθεστώτων μεταξύ ενός από τα μέρη και τρίτων χωρών, εφόσον δεν θίγονται τα δικαιώματα και οι υποχρεώσεις που απορρέουν από την παρούσα συμφωνία.2. Το μέρος ΕΚ και τα κράτη ΣΟΕΣ της ΚΑΜΑ διενεργούν διαβουλεύσεις στο πλαίσιο του κοινού συμβουλίου όσον αφορά συμφωνίες για τη δημιουργία ή την αναπροσαρμογή τελωνειακών ενώσεων ή ζωνών ελεύθερων συναλλαγών και, εφόσον απαιτείται, για άλλα σημαντικά θέματα που συνδέονται με την αντίστοιχη εμπορική πολιτική τους έναντι τρίτων χωρών.ΤΙΤΛΟΣ IIΜΕΣΑ ΕΜΠΟΡΙΚΗΣ ΑΜΥΝΑΣΚΕΦΑΛΑΙΟ 5Άρθρο 32Μέτρα αντιντάμπινγκ και αντισταθμιστικά μέτραΤα δικαιώματα και οι υποχρεώσεις


text: του μέρους ΕΚ ή των κρατών ΣΟΕΣ της ΚΑΜΑ όσον αφορά την εφαρμογή μέτρων αντιντάμπινγκ ή αντισταθμιστικών μέτρων διέπονται από τις σχετικές συμφωνίες του ΠΟΕ. Τυχόν διαφορές που αφορούν αυτά τα μέτρα διευθετούνται μέσω των διαδικασιών του οργάνου διευθέτησης διαφορών του ΠΟΕ.Άρθρο 33Πολυμερείς διασφαλίσεις1. Με την επιφύλαξη των διατάξεων του παρόντος άρθρου, καμία διάταξη της παρούσας συμφωνίας δεν εμποδίζει τα κράτη ΣΟΕΣ της ΚΑΜΑ και το μέρος ΕΚ να λαμβάνουν μέτρα σύμφωνα με το άρθρο XIX της ΓΣΔΕ του 1994, τη Συμφωνία για τις Διασφαλίσεις, το άρθρο 5 της Συμφωνίας για τη Γεωργία που προσαρτάται στη συμφωνία του Μαρακές για την ίδρυση του Παγκόσμιου Οργανισμού Εμπορίου και οποιεσδήποτε άλλες σχετικές συμφωνίες του ΠΟΕ.2. Με την επιφύλαξη της παραγράφου 1, το μέρος ΕΚ, λαμβάνοντας υπόψη τους γενικούς αναπτυξιακούς στόχους της παρούσας συμφωνίας και το μικρό μέγεθος των οικονομιών των κρατών ΣΟΕΣ της ΚΑΜΑ, εξαιρεί τις εισαγωγές από οποιοδήποτε κράτος ΣΟΕΣ της ΚΑΜΑ από οποιαδήποτε μέτρα λαμβανόμενα σύμφωνα με το άρθρο XIX της ΓΣΔΕ 1994, τη Συμφωνία ΠΟΕ περί διασφαλίσεων και το άρθρο 5 της Συμφωνίας για τη Γεωργία.3. Οι διατάξεις της παραγράφου 2 εφαρμόζονται για περίοδο πέντε ετών, από την ημερομηνία έναρξης ισχύος της συμφωνίας. Το αργότερο 120 ημέρες πριν από τη λήξη της εν λόγω περιόδου, το κοινό συμβούλιο ΚΑΜΑ-ΕΚ επανεξετάζει τη λειτουργία των διατάξεων αυτών, υπό το πρίσμα των αναπτυξιακών αναγκών των κρατών ΣΟΕΣ της ΚΑΜΑ, με σκοπό να καθορισθεί κατά πόσο θα επεκταθεί η εφαρμογή τους για περαιτέρω περίοδο.4. Οι διατάξεις της παραγράφου 1 δεν υπόκεινται στις διατάξεις διευθέτησης διαφορών της παρούσας συμφωνίας.Άρθρο 34Διμερής διασφάλιση1. Παρά το άρθρο 33, μετά την εξέταση εναλλακτικών λύσεων, οποιοδήποτε μέρος μπορεί να εφαρμόσει μέτρα διασφάλισης περιορισμένης διάρκειας, τα οποία παρεκκλίνουν από τις διατάξεις των άρθρων 25 και 26, σύμφωνα με τους όρους και τις διαδικασίες που καθορίζονται στο παρόν άρθρο.2. Τα μέτρα διασφάλισης που αναφέρονται στην παράγραφο 1 του παρόντος άρθρου μπορούν να λαμβάνονται οσάκις προϊόν, καταγωγής ενός μέρους, εισάγεται στο έδαφος του άλλου μέρους σε αυξημένες ποσότητες και υπό προϋποθέσεις που προκαλούν ή απειλούν να προκαλέσουν:α) σοβαρή ζημία στον εγχώριο κλάδο παραγωγής ομοειδών ή άμεσα ανταγωνιστικών προϊόντων στο έδαφος του μέρους εισαγωγής, ήβ) διαταραχές σε τομέα της οικονομίας που παράγει ομοειδή ή άμεσα ανταγωνιστικά προϊόντα, ιδίως όταν οι εν λόγω διαταραχές δημιουργούν σοβαρά κοινωνικά προβλήματα ή δυσκολίες, γεγονός το οποίο μπορεί να συνεπιφέρει σοβαρή επιδείνωση της οικονομικής κατάστασης του εισάγοντος μέρους, ήγ) διαταραχές στις αγορές ομοειδών ή άμεσα ανταγωνιστικών γεωργικών προϊόντων [4] ή στους μηχανισμούς ρύθμισης των αγορών αυτών.3. Τα μέτρα διασφάλισης που αναφέρονται στο παρόν άρθρο δεν υπερβαίνουν το επίπεδο που είναι αναγκαίο για την αποκατάσταση ή την πρόληψη σοβαρής βλάβης ή διαταραχών, όπως ορίζονται στην παράγραφο 2 του παρόντος άρθρου.4. Τα εν λόγω μέτρα διασφάλισης που ενδεχομένως λαμβάνει το εισάγον μέρος μπορούν να συνίστανται μόνο σε ένα ή περισσότερα από τα ακόλουθα:α) αναστολή της περαιτέρω μείωσης του ποσοστού του εισαγωγικού δασμού για το οικείο προϊόν, όπως προβλέπεται στην παρούσα συμφωνία, ήβ) αύξηση του δασμού στο οικείο προϊόν έως ένα επίπεδο που δεν υπερβαίνει τον δασμό του ΠΟΕ, ήγ) εισαγωγή


text: δασμολογικών ποσοστώσεων για το οικείο προϊόν.5. Με την επιφύλαξη των παραγράφων 1, 2 και 3 του παρόντος άρθρου, όταν οποιοδήποτε προϊόν, καταγωγής ενός ή περισσοτέρων κρατών ΣΟΕΣ της ΚΑΜΑ, εισάγεται σε αυξημένες ποσότητες και υπό προϋποθέσεις που προκαλούν ή απειλούν να προκαλέσουν μία από τις καταστάσεις που αναφέρονται στην παράγραφο 2 στοιχεία α), β) και γ) του παρόντος άρθρου σε ομοειδή ή άμεσα ανταγωνιστικό παραγωγικό κλάδο μίας ή περισσότερων εξόχως απόκεντρων περιοχών του μέρους ΕΚ, το μέρος ΕΚ μπορεί να λαμβάνει μέτρα επιτήρησης ή διασφάλισης που περιορίζονται στην οικεία ή στις οικείες περιοχές σύμφωνα με τις διαδικασίες που ορίζονται στις παραγράφους 6 έως 9.6. α) Με την επιφύλαξη των παραγράφων 1, 2 και 3 του παρόντος άρθρου, όταν οποιοδήποτε προϊόν, καταγωγής του μέρους ΕΚ, εισάγεται σε αυξημένες ποσότητες και υπό προϋποθέσεις που προκαλούν ή απειλούν να προκαλέσουν μία από τις καταστάσεις που αναφέρονται στην παράγραφο 2 στοιχεία α), β) και γ) του παρόντος άρθρου σε ένα κράτος ΣΟΕΣ της ΚΑΜΑ, το οικείο κράτος ΣΟΕΣ της ΚΑΜΑ μπορεί να λαμβάνει μέτρα επιτήρησης ή διασφάλισης που περιορίζονται στο έδαφός του σύμφωνα με τις διαδικασίες που ορίζονται στις παραγράφους 7 έως 10 του παρόντος άρθρου.β) Κράτος ΣΟΕΣ της ΚΑΜΑ μπορεί να λαμβάνει μέτρα διασφάλισης, όπως ορίζεται στην παράγραφο 2 του παρόντος άρθρου, όταν προϊόν, καταγωγής του μέρους ΕΚ, λόγω της μείωσης των δασμών, εισάγεται στο έδαφός του σε αυξημένες ποσότητες και υπό προϋποθέσεις που προκαλούν ή απειλούν να προκαλέσουν διαταραχές σε νηπιακή βιομηχανία που παράγει ομοειδή ή άμεσα ανταγωνιστικά προϊόντα. Η διάταξη αυτή εφαρμόζεται για περίοδο δώδεκα ετών για τη Μποτσουάνα, τη Ναμίμπια και τη Σουαζιλάνδη ή δεκαπέντε ετών για τις ΛΑΧ από την ημερομηνία έναρξης ισχύος της παρούσας συμφωνίας. Η εν λόγω περίοδος εφαρμογής μπορεί να παραταθεί με συμφωνία του κοινού συμβουλίου, ανάλογα με το συνολικό επίπεδο ανάπτυξης που έχουν επιτύχει τα κράτη ΣΟΕΣ της ΚΑΜΑ. Πρέπει να λαμβάνονται μέτρα σύμφωνα με τις διαδικασίες που ορίζονται στις παραγράφους 6 έως 9 του παρόντος άρθρου.7. α) Τα μέτρα διασφάλισης που αναφέρονται στο παρόν άρθρο διατηρούνται μόνο για το χρονικό διάστημα που κρίνεται αναγκαίο για την πρόληψη ή αποκατάσταση σοβαρής βλάβης ή διαταραχών, όπως ορίζονται στις παραγράφους 2, 5 και 6 του παρόντος άρθρου.β) Τα μέτρα διασφάλισης που αναφέρονται στο παρόν άρθρο δεν εφαρμόζονται για περίοδο άνω των δύο ετών. Εφόσον εξακολουθούν να συντρέχουν οι περιστάσεις που επιτρέπουν την επιβολή των μέτρων διασφάλισης, τα μέτρα αυτά μπορούν να παραταθούν για περαιτέρω περίοδο όχι μεγαλύτερη των δύο ετών. Εντούτοις, όταν ένα ή περισσότερα κράτη ΣΟΕΣ της ΚΑΜΑ εφαρμόζει(ουν) μέτρο διασφάλισης ή όταν το μέρος ΕΚ εφαρμόζει μέτρο που περιορίζεται στο έδαφος μίας ή περισσότερων από τις εξόχως απόκεντρες περιοχές του, τα μέτρα αυτά μπορούν να εφαρμόζονται για περίοδο που δεν υπερβαίνει τα τέσσερα έτη και, εφόσον οι περιστάσεις που επιτρέπουν την επιβολή μέτρων διασφάλισης εξακολουθούν να υφίστανται, να παρατείνονται για περαιτέρω περίοδο τεσσάρων ετών.γ) Τα μέτρα διασφάλισης που αναφέρονται στο παρόν άρθρο και τα οποία υπερβαίνουν το ένα έτος περιέχουν σαφή στοιχεία που οδηγούν προοδευτικά προς την εξάλειψή τους στο τέλος της καθορισμένης περιόδου, το


text: αργότερο.δ) Κανένα μέτρο διασφάλισης που αναφέρεται στο παρόν άρθρο δεν εφαρμόζεται στις εισαγωγές προϊόντος που έχει ήδη υπαχθεί σε τέτοια μέτρα για περίοδο τουλάχιστον ενός έτους από την ημερομηνία λήξης του μέτρου.8. Για την εφαρμογή των ανωτέρω παραγράφων, ισχύουν οι ακόλουθες διατάξεις:α) Όταν ένα μέρος θεωρεί ότι υφίσταται μία από τις περιστάσεις που ορίζονται στις παραγράφους 2, 5 και/ή 6, παραπέμπει αμέσως το ζήτημα για εξέταση στην επιτροπή εμπορίου και ανάπτυξης.β) Η επιτροπή εμπορίου και ανάπτυξης μπορεί να διατυπώνει κάθε αναγκαία σύσταση για την αποκατάσταση των περιστάσεων που έχουν ανακύψει. Εάν η επιτροπή εμπορίου και ανάπτυξης δεν προβεί σε συστάσεις για την αποκατάσταση των περιστάσεων ή δεν επιτευχθεί άλλη ικανοποιητική λύση εντός 30 ημερών από τη διαβίβαση της υπόθεσης στην επιτροπή εμπορίου και ανάπτυξης, το εισάγον μέρος μπορεί να θεσπίζει κατάλληλα μέτρα αποκατάστασης σύμφωνα με το παρόν άρθρο.γ) Πριν ληφθεί οποιοδήποτε μέτρο που προβλέπεται στο παρόν άρθρο ή, στις περιπτώσεις που ισχύει η παράγραφος 9 του παρόντος άρθρου, το ταχύτερο δυνατόν, το μέρος ή το ενδιαφερόμενο κράτος ΣΟΕΣ της ΚΑΜΑ παρέχουν στην επιτροπή εμπορίου και ανάπτυξης όλες τις σχετικές πληροφορίες που απαιτούνται για την ενδελεχή εξέταση της κατάστασης με σκοπό την εξεύρεση λύσης αποδεκτής από τα ενδιαφερόμενα μέρη.δ) Κατά την επιλογή των μέτρων διασφάλισης σύμφωνα με το παρόν άρθρο, πρέπει να δίνεται προτεραιότητα στα μέτρα εκείνα με τις λιγότερες δυνατές επιπτώσεις στη λειτουργία της παρούσας συμφωνίας.ε) Τυχόν μέτρα διασφάλισης που λαμβάνονται σύμφωνα με το παρόν άρθρο κοινοποιούνται αμέσως στην επιτροπή εμπορίου και ανάπτυξης και αποτελούν αντικείμενο τακτικών διαβουλεύσεων στο πλαίσιο της εν λόγω επιτροπής, ειδικότερα προκειμένου να καταρτισθεί χρονοδιάγραμμα για την κατάργησή τους αμέσως μόλις το επιτρέψουν οι περιστάσεις.9. Σε κρίσιμες περιπτώσεις, εφόσον καθυστέρηση θα προκαλούσε ζημία που θα ήταν δύσκολο να διορθωθεί, το εισάγον ενδιαφερόμενο μέρος, είτε το μέρος ΕΚ είτε ένα ή περισσότερα κράτη ΣΟΕΣ της ΚΑΜΑ, ανάλογα με την περίπτωση, μπορεί να λαμβάνει προσωρινά τα προβλεπόμενα στις παραγράφους 3, 5 και/ή 6 μέτρα, χωρίς να πληροί τις απαιτήσεις της παραγράφου 8. Η δράση αυτή μπορεί να αναλαμβάνεται για ανώτατη περίοδο 180 ημερών, όταν τα μέτρα λαμβάνονται από το μέρος ΕΚ, και 200 ημερών, όταν τα μέτρα λαμβάνονται από ένα ή περισσότερα κράτη ΣΟΕΣ της ΚΑΜΑ, ανάλογα με την περίπτωση, ή όταν τα μέτρα που λαμβάνονται από το μέρος ΕΚ περιορίζονται στο έδαφος μίας ή περισσότερων από τις εξόχως απόκεντρες περιοχές του. Η διάρκεια ισχύος κάθε τέτοιου προσωρινού μέτρου συνυπολογίζεται στην αρχική χρονική περίοδο, καθώς και σε οποιαδήποτε παράταση που αναφέρεται στην παράγραφο 6. Κατά τη λήψη αυτών των προσωρινών μέτρων λαμβάνεται υπόψη το συμφέρον όλων των εμπλεκόμενων μερών. Το εισάγον ενδιαφερόμενο μέρος ενημερώνει το άλλο ενδιαφερόμενο μέρος και παραπέμπει αμέσως το ζήτημα για εξέταση στην επιτροπή εμπορίου και ανάπτυξης.10. Αν εισάγον μέρος υποβάλλει τις εισαγωγές προϊόντος σε διοικητική διαδικασία με σκοπό την ταχεία παροχή πληροφοριών σχετικά με την τάση των εμπορικών ροών που ενδέχεται να προκαλέσουν τα προβλήματα που αναφέρονται στο παρόν άρθρο, ενημερώνει αμελλητί την επιτροπή εμπορίου και ανάπτυξης.11. Τα μέτρα διασφάλισης που λαμβάνονται βάσει των διατάξεων του παρόντος άρθρου δεν υπόκεινται στις διατάξεις διευθέτησης διαφορών


text: του ΠΟΕ.ΚΕΦΑΛΑΙΟ 6Μη δασμολογικά μέτραΆρθρο 35Απαγόρευση των ποσοτικών περιορισμώνΚάθε απαγόρευση ή περιορισμός εισαγωγών ή εξαγωγών εμπορευμάτων μεταξύ των μερών, εκτός των δασμών, φόρων, τελών και άλλων επιβαρύνσεων που προβλέπονται δυνάμει του άρθρου 22 της παρούσας συμφωνίας, είτε εφαρμόζονται μέσω ποσοστώσεων, αδειών εισαγωγής ή εξαγωγής είτε μέσω άλλων μέτρων, καταργείται από την ημερομηνία έναρξης ισχύος της παρούσας συμφωνίας, εκτός εάν είναι δικαιολογημένη δυνάμει των εξαιρέσεων του άρθρου ΧΙ της ΓΣΔΕ του 1994. Δεν εισάγονται τέτοιου είδουσ νέα μέτρα. Οι διατάξεις του παρόντος άρθρου εφαρμόζονται με την επιφύλαξη των διατάξεων του τίτλου ΙΙ, άρθρο 32, περί μέτρων αντιντάμπινγκ ή αντισταθμιστικών μέτρων.Άρθρο 36Εθνική μεταχείριση όσον αφορά την εσωτερική φορολογία και ρυθμίσεις1. Τα εισαγόμενα προϊόντα, καταγωγής του άλλου μέρους, δεν υπόκεινται, άμεσα ή έμμεσα, σε εσωτερικούς φόρους ή άλλες εσωτερικές επιβαρύνσεις, οποιουδήποτε χαρακτήρα, που υπερβαίνουν τους φόρους ή τις επιβαρύνσεις που εφαρμόζονται, άμεσα ή έμμεσα, στα ομοειδή εγχώρια προϊόντα. Επιπλέον, τα μέρη και τα κράτη ΣΟΕΣ της ΚΑΜΑ δεν επιβάλλουν με άλλο τρόπο εσωτερικούς φόρους ή άλλες εσωτερικές επιβαρύνσεις για την προστασία της εγχώριας παραγωγής.2. Τα προϊόντα που εισάγονται από το έδαφος του άλλου μέρους τυγχάνουν μεταχείρισης τουλάχιστον εξ ίσου ευνοϊκής με την εφαρμοζόμενη σε ομοειδή εγχώρια προϊόντα έναντι όλων των νόμων, των κανονισμών και των απαιτήσεων που έχουν σχέση με την πώληση, την προσφορά προς πώληση, την αγορά, τη μεταφορά, τη διανομή ή τη χρήση τους στην εγχώρια αγορά. Οι διατάξεις της παρούσας παραγράφου δεν απαγορεύουν την εφαρμογή διαφοροποιημένων εσωτερικών επιβαρύνσεων μεταφοράς που βασίζονται αποκλειστικά στην οικονομική λειτουργία των μεταφορικών μέσων και όχι στην εθνικότητα του προϊόντος.3. Κανένα μέρος ή κράτος ΣΟΕΣ της ΚΑΜΑ δεν θεσπίζει ούτε διατηρεί εσωτερικές ποσοτικές ρυθμίσεις σχετικά με την ανάμειξη, τη μεταποίηση, τη χρήση προϊόντων σε συγκεκριμένες ποσότητες ή αναλογίες που απαιτούν, αμέσως ή εμμέσως, την προμήθεια κάποιας συγκεκριμένης ποσότητας ή ποσοστού του προϊόντος που αποτελεί αντικείμενο ρυθμίσεων από εγχώριες πηγές. Επιπλέον, κανένα μέρος ή κράτος ΣΟΕΣ της ΚΑΜΑ δεν εφαρμόζει με άλλο τρόπο εσωτερικές ποσοτικές ρυθμίσεις για την προστασία της εγχώριας παραγωγής.4. Οι διατάξεις του παρόντος άρθρου δεν απαγορεύουν την καταβολή επιδοτήσεων αποκλειστικά στους εθνικούς παραγωγούς, συμπεριλαμβανομένων των πληρωμών στους εθνικούς παραγωγούς που προέρχονται από το προϊόν των εσωτερικών φόρων ή επιβαρύνσεων που επιβάλλονται σύμφωνα με τις διατάξεις του παρόντος άρθρου και επιδοτήσεων υπό μορφή αγοράς εγχώριων προϊόντων από τις δημόσιες αρχές.ΚΕΦΑΛΑΙΟ 7Τελωνειακές και εμπορικές διευκολύνσειςΆρθρο 37ΣτόχοιΟι στόχοι των μερών στο παρόν κεφάλαιο είναι οι εξής:1. να ενισχύσουν τη συνεργασία στον τομέα των τελωνειακών και των εμπορικών διευκολύνσεων με σκοπό να εξασφαλίσουν ότι η σχετική νομοθεσία και διαδικασίες, καθώς και η διοικητική ικανότητα των τελωνειακών αρχών, πληρούν τους στόχους του αποτελεσματικού ελέγχου και της προαγωγής της διευκόλυνσης του εμπορίου·2. να προωθήσουν την εναρμόνιση της τελωνειακής νομοθεσίας και των τελωνειακών διαδικασιών·3. να εξασφαλίσουν ότι οι θεμιτοί στόχοι δημόσιας πολιτικής, συμπεριλαμβανομένων αυτών που συνδέονται με την ασφάλεια και την πρόληψη της απάτης στον τομέα της διευκόλυνσης των τελωνειακών διαδικασιών και των εμπορικών συναλλαγών, δεν διακυβεύονται κατά κανένα τρόπο, και4. να παρέχουν την αναγκαία υποστήριξη στις τελωνειακές υπηρεσίες των κρατών ΣΟΕΣ της ΚΑΜΑ προκειμένου οι υπηρεσίες αυτές να εφαρμόζουν αποτελεσματικά


text: την παρούσα συμφωνία.Άρθρο 38Τελωνειακή και διοικητική συνεργασία1. Για να εξασφαλίζουν τη συμμόρφωση με τις διατάξεις του παρόντος τίτλου και να ανταποκριθούν αποτελεσματικά στους στόχους που προβλέπει το άρθρο 37, τα μέρη:α) ανταλλάσσουν πληροφορίες σχετικά με την τελωνειακή νομοθεσία και τις τελωνειακές διαδικασίες·β) αναπτύσσουν από κοινού πρωτοβουλίες σχετικά με τις τελωνειακές και τις εμπορικές διευκολύνσεις και την ενίσχυση της διοικητικής ικανότητας·γ) ανταλλάσσουν εμπειρίες και βέλτιστες πρακτικές σχετικά με την καταπολέμηση της διαφθοράς και της απάτης σε θέματα συναφή με το παρόν κεφάλαιο·δ) ανταλλάσσουν εμπειρίες και βέλτιστες πρακτικές για θέματα σχετικά με τις διαδικασίες εισαγωγής, εξαγωγής και διαμετακόμισης, καθώς και για την βελτίωση της παροχής υπηρεσιών στην επιχειρηματική κοινότητα·ε) ανταλλάσσουν εμπειρίες και βέλτιστες πρακτικές σχετικά με τη διευκόλυνση της διαμετακόμισης·στ) διευκολύνουν την ανταλλαγή εμπειρογνωμόνων μεταξύ των τελωνειακών υπηρεσιών, καιζ) προωθούν το συντονισμό μεταξύ όλων των συναρμόδιων υπηρεσιών, τόσο στο εσωτερικό όσο και στο εξωτερικό.2. Το μέρος ΕΚ και τα κράτη ΣΟΕΣ της ΚΑΜΑ προετοιμάζουν και αναπτύσσουν ενισχυμένη συνεργασία όσον αφορά την εφαρμογή του πλαισίου προτύπων του Παγκόσμιου Οργανισμού Τελωνείων για την ασφάλεια και τη διευκόλυνση του παγκόσμιου εμπορίου. Οι όροι, όπως ορίζονται από τον Παγκόσμιο Οργανισμό Τελωνείων, πρέπει να πληρούνται· και ιδίως όσον αφορά τη σχετική νομοθεσία και τα μέτρα στον τομέα αυτόν που πρέπει να εφαρμόζονται στο μέρος ΕΚ και στα προαναφερόμενα κράτη ΣΟΕΣ της ΚΑΜΑ. Η συνεργασία αυτή περιλαμβάνει πρωτοβουλίες που στοχεύουν στην προσπάθεια για αμοιβαία αναγνώριση του καθεστώτος του Εξουσιοδοτημένου Οικονομικού Φορέα (ΕΟΦ) και για την ανταλλαγή πληροφοριών εκ των προτέρων, ώστε να καθίσταται δυνατή η αποτελεσματική εκτίμηση της επικινδυνότητας και η διαχείριση για λόγους ασφάλειας.3. Παρά τις παραγράφους 1 και 2, τα μέρη παρέχουν αμοιβαία διοικητική συνδρομή σε τελωνειακά θέματα σύμφωνα με τις διατάξεις του πρωτοκόλλου 2 για την αμοιβαία διοικητική συνδρομή σε τελωνειακά θέματα.Άρθρο 39Τελωνειακή νομοθεσία και διαδικασίες1. Τα μέρη συμφωνούν ότι οι αντίστοιχες εμπορικές και τελωνειακές νομοθετικές πράξεις και διαδικασίες τους βασίζονται:α) στην αναθεωρημένη σύμβαση του Κυότο για την απλούστευση και την εναρμόνιση των τελωνειακών διαδικασιών, στα ουσιαστικά στοιχεία του πλαισίου προτύπων του Παγκόσμιου Οργανισμού Τελωνείων για την ασφάλεια και τη διευκόλυνση του παγκόσμιου εμπορίου, στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων και σε άλλα διεθνή μέσα και πρότυπα που εφαρμόζονται στον τομέα των τελωνείων και του εμπορίου·β) στην ανάγκη προστασίας και διευκόλυνσης του νόμιμου εμπορίου·γ) στην ανάγκη να αποφεύγονται περιττές και διακριτικές επιβαρύνσεις των οικονομικών φορέων, στην ανάγκη προστασίας από την απάτη και τη διαφθορά και στην ανάγκη παροχής περαιτέρω διευκολύνσεων για τους οικονομικούς φορείς με υψηλό επίπεδο συμμόρφωσης·δ) στην ανάγκη κάθε μέρος να εφαρμόζει ένα ενιαίο διοικητικό έγγραφο ή ηλεκτρονικό ισοδύναμο·ε) στην εφαρμογή σύγχρονων τελωνειακών τεχνικών, συμπεριλαμβανομένης της εκτίμησης της επικινδυνότητας, της απλούστευσης των διαδικασιών εισόδου και θέσης των εμπορευμάτων σε ελεύθερη κυκλοφορία, των εκ των υστέρων ελέγχων και των μεθόδων λογιστικού ελέγχου των εταιρειών·στ) στη διαφάνεια, στην αποτελεσματικότητα και στην αναλογικότητα, ώστε να μειώνεται το κόστος και να αυξάνεται η δυνατότητα πρόβλεψης εκ μέρους των οικονομικών φορέων·ζ) στην ανάγκη αποφυγής των διακρίσεων όσον αφορά τις απαιτήσεις και τις διαδικασίες που εφαρμόζονται στις εισαγωγές, στις εξαγωγές και στη διαμετακόμιση


text: των εμπορευμάτων, αν και γίνεται δεκτό ότι οι αποστολές ενδέχεται να αντιμετωπίζονται διαφορετικά ανάλογα με τα αντικειμενικά κριτήρια εκτίμησης της επικινδυνότητας·η) στην προοδευτική ανάπτυξη συστημάτων, συμπεριλαμβανομένων εκείνων που βασίζονται στην τεχνολογία πληροφοριών, για τις διαδικασίες εξαγωγής και εισαγωγής, ώστε να διευκολύνεται η ανταλλαγή πληροφοριών μεταξύ των οικονομικών φορέων, των τελωνειακών αρχών και άλλων υπηρεσιών·θ) στην υιοθέτηση συστημάτων που διευκολύνουν την εισαγωγή των εμπορευμάτων μέσω της χρησιμοποίησης απλουστευμένων τελωνειακών διαδικασιών και διατυπώσεων, συμπεριλαμβανομένου του εκτελωνισμού πριν από την άφιξη·ι) στην εξάλειψη κάθε απαίτησης για την υποχρεωτική διεξαγωγή ελέγχων πριν από την αποστολή ή ισοδυνάμων τους, με βάση τη συμφωνία του ΠΟΕ για τον έλεγχο πριν από την αποστολή·ια) στην εφαρμογή κανόνων που διασφαλίζουν ότι κάθε κύρωση που επιβάλλεται για ελάσσονες παραβιάσεις της τελωνειακής νομοθεσίας ή των διαδικαστικών κανόνων είναι ανάλογη της παραβίασης και, κατά την εφαρμογή τους, δεν συνεπάγονται αδικαιολόγητες καθυστερήσεις του εκτελωνισμού·ιβ) σε ένα σύστημα εκ των προτέρων έκδοσης δεσμευτικών αποφάσεων για τελωνειακά θέματα, ιδίως όσον αφορά τη δασμολογική κατάταξη και τους κανόνες καταγωγής, σύμφωνα με τους κανόνες που ορίζονται στην αντίστοιχη νομοθεσία τους·ιγ) στη διευκόλυνση των μετακινήσεων διαμετακόμισης·ιδ) στην εξάλειψη κάθε απαίτησης για υποχρεωτική χρησιμοποίηση εκτελωνιστών·, καιιε) σε κανόνες που χαρακτηρίζονται από διαφάνεια, δεν εισάγουν διακρίσεις και είναι αναλογικοί, όσον αφορά τη χορήγηση αδειών στους εκτελωνιστές.2. Για τη βελτίωση των μεθόδων εργασίας και για τη διασφάλιση διαφάνειας και αποτελεσματικότητας των τελωνειακών πράξεων, τα μέρη υποχρεούνται:α) να εξασφαλίζουν ότι τηρούνται οι υψηλότερες προδιαγραφές ακεραιότητας, μέσω της εφαρμογής μέτρων καταπολέμησης της διαφθοράς στο συγκεκριμένο τομέα·β) να λαμβάνουν περαιτέρω μέτρα για τη μείωση, την απλούστευση και την τυποποίηση των δεδομένων στα έγγραφα που ζητούν οι τελωνειακές υπηρεσίες και άλλες σχετικές υπηρεσίες·γ) να απλουστεύουν τις απαιτήσεις και τις διατυπώσεις, εφόσον είναι δυνατόν, όσον αφορά την ταχεία παράδοση και εκτελωνισμό των εμπορευμάτων·δ) να προβλέπουν αποτελεσματικές και ταχείες διαδικασίες που δεν εισάγουν διακρίσεις και παρέχουν το δικαίωμα προσφυγής κατά διοικητικών ενεργειών, κανόνων και αποφάσεων των τελωνειακών αρχών και άλλων αρχών που επηρεάζουν τις εισαγωγές, τις εξαγωγές ή τη διαμετακόμιση εμπορευμάτων. Οι διαδικασίες προσφυγής πρέπει να είναι εύκολα προσβάσιμες από όλους, συμπεριλαμβανομένων των μικρών και μεσαίων επιχειρήσεων·, καιε) να δημιουργούν το κατάλληλο περιβάλλον για την αποτελεσματική εκτέλεση των νομοθετικών απαιτήσεων.Άρθρο 40Διευκόλυνση των μετακινήσεων διαμετακόμισης1. Τα μέρη ή τα κράτη ΣΟΕΣ της ΚΑΜΑ, ανάλογα με την περίπτωση, εξασφαλίζουν την ελεύθερη διαμετακόμιση από το έδαφός τους μέσω της πλέον κατάλληλης για τη διαμετακόμιση διαδρομής. Τυχόν έλεγχοι ή απαιτήσεις πρέπει να μην εισάγουν διακρίσεις, να είναι αναλογικοί και να εφαρμόζονται ομοιόμορφα.2. Με την επιφύλαξη του θεμιτού τελωνειακού ελέγχου, τα μέρη επιφυλάσσουν στα εμπορεύματα που διαμετακομίζονται μεταχείριση εξίσου ευνοϊκή με τη μεταχείριση που επιφυλάσσουν στα εισαγόμενα και εξαγόμενα εγχώρια εμπορεύματα και στις μετακινήσεις τους.3. Τα μέρη ή τα κράτη ΣΟΕΣ της ΚΑΜΑ, ανάλογα με την περίπτωση, θέτουν σε λειτουργία καθεστώτα μεταφοράς υπό τελωνειακό έλεγχο, τα οποία επιτρέπουν τη διαμετακόμιση των εμπορευμάτων χωρίς καταβολή δασμών ή άλλων επιβαρύνσεων εκτός από την παροχή κατάλληλης εγγύησης.4. Τα μέρη ή τα κράτη ΣΟΕΣ της ΚΑΜΑ, ανάλογα με την περίπτωση, προωθούν και εφαρμόζουν περιφερειακές ρυθμίσεις διαμετακόμισης.5. Τα μέρη ή τα κράτη ΣΟΕΣ της ΚΑΜΑ, ανάλογα


text: με την περίπτωση, χρησιμοποιούν διεθνή πρότυπα και μέσα για τη διαμετακόμιση.6. Τα μέρη ή τα κράτη ΣΟΕΣ της ΚΑΜΑ, ανάλογα με την περίπτωση, προωθούν τον συντονισμό μεταξύ όλων των συναρμόδιων υπηρεσιών, τόσο στο εσωτερικό όσο και στο εξωτερικό.Άρθρο 41Τέλη και επιβαρύνσεις1. Τα τέλη και οι επιβαρύνσεις είναι εύλογα και δεν υπερβαίνουν το κόστος της παρεχόμενης υπηρεσίας σε σχέση με οποιαδήποτε ειδική συναλλαγή, ενώ δεν υπολογίζονται σε κατ’ αξία βάση.2. Δεν επιβάλλονται τέλη και επιβαρύνσεις σε προξενικές υπηρεσίες.Άρθρο 42Σχέσεις με την επιχειρηματική κοινότηταΤα μέρη συμφωνούν:1. να εξασφαλίζουν ότι όλες οι νομοθεσίες, διαδικασίες, τέλη και τελικές επιβαρύνσεις, καθώς και, όποτε είναι δυνατόν, οι σχετικές επεξηγήσεις, δημοσιοποιούνται, εφόσον είναι δυνατόν, μέσω ηλεκτρονικών μέσων·2. ότι είναι απαραίτητο, στο μέτρο του δυνατού, να διεξάγονται έγκαιρες και τακτικές διαβουλεύσεις με τους εμπορικούς εκπροσώπους για τις νομοθετικές προτάσεις και διαδικασίες που αφορούν τελωνειακά και εμπορικά θέματα·3. ότι, εφόσον είναι δυνατόν, η θέσπιση και η θέση σε ισχύ νέων ή τροποποιημένων νομοθετικών πράξεων και διαδικασιών, πρέπει να γίνονται κατά τρόπο που να επιτρέπει στους εμπορευόμενους να είναι προετοιμασμένοι για την τήρηση των εν λόγω πράξεων. Τα μέρη δημοσιοποιούν σχετικές ανακοινώσεις διοικητικής φύσης, συμπεριλαμβανομένων των απαιτήσεων των υπηρεσιών και των διαδικασιών εγγραφής, των ωρών και των διαδικασιών λειτουργίας των τελωνειακών υπηρεσιών στους λιμένες και τα συνοριακά σημεία διέλευσης, καθώς και των σημείων επαφής για την αναζήτηση πληροφοριών, και4. να ενισχύουν τη συνεργασία μεταξύ οικονομικών φορέων και των σχετικών τελωνειακών υπηρεσιών μέσω της χρήσης μέσων, όπως μνημονίων συμφωνίας.Άρθρο 43Δασμολογητέα αξία1. Η συμφωνία για την εφαρμογή του άρθρου VII της ΓΣΔΕ του 1994 διέπει τους κανόνες για τη δασμολογητέα αξία που εφαρμόζονται στις εμπορικές συναλλαγές οι οποίες καλύπτονται από την παρούσα συμφωνία.2. Τα μέρη συνεργάζονται με σκοπό την επίτευξη κοινής προσέγγισης σε ζητήματα που αφορούν τη δασμολογητέα αξία.Άρθρο 44Εναρμόνιση των τελωνειακών προτύπων σε περιφερειακό επίπεδοΤα μέρη προωθούν την εναρμόνιση της νομοθεσίας, των διαδικασιών, των προτύπων και των απαιτήσεων που αφορούν τα τελωνεία. Το περιεχόμενο και ο ρυθμός της διαδικασίας αυτής καθορίζονται από κάθε μέρος.Άρθρο 45Στήριξη των τελωνειακών αρχών των κρατών ΣΟΕΣ της ΚΑΜΑ1. Τα μέρη αναγνωρίζουν τη σημασία της στήριξης των τελωνειακών αρχών των κρατών ΣΟΕΣ της ΚΑΜΑ για την εφαρμογή του παρόντος κεφαλαίου, σύμφωνα με τις διατάξεις του μέρους Ι, κεφάλαιο 2 της παρούσας συμφωνίας.2. Οι τομείς προτεραιότητας για στήριξη είναι:α) η εφαρμογή σύγχρονων τελωνειακών τεχνικών, συμπεριλαμβανομένων:i) της διαχείρισης κινδύνων,ii) των εκ των υστέρων ελέγχων, καιiii) της αυτοματοποίησης των τελωνειακών διαδικασιών·β) ο έλεγχος της δασμολογητέας αξίας, της δασμολογικής κατάταξης και των κανόνων καταγωγής, μεταξύ άλλων για να ικανοποιείται η απαίτηση του άρθρου 39 παράγραφος 1 στοιχείο ι) της παρούσας συμφωνίας·γ) η διευκόλυνση της διαμετακόμισης και η αύξηση της αποτελεσματικότητας των περιφερειακών ρυθμίσεων διαμετακόμισης·δ) θέματα διαφάνειας σχετικά με τη δημοσίευση και τη διαχείριση όλων των κανονισμών στον τομέα του εμπορίου, καθώς και των σχετικών τελών και διατυπώσεων·ε) η θέσπιση και η εκτέλεση διαδικασιών και πρακτικών που αντανακλούν διεθνή μέσα και πρότυπα που εφαρμόζονται στον τομέα των τελωνείων και του εμπορίου, συμπεριλαμβανομένων, μεταξύ άλλων, της αναθεωρημένης σύμβασης του Κιότο για την απλούστευση και την εναρμόνιση των τελωνειακών διαδικασιών και του πλαισίου προτύπων


text: του ΠΟΤ για την ασφάλεια και τη διευκόλυνση των παγκόσμιων συναλλαγών.3. Τα μέρη αναγνωρίζουν την ανάγκη διεξαγωγής μελετών για την εκτίμηση των ειδικών αναγκών, συνυπολογίζοντας την κατάσταση σε κάθε χώρα, χρησιμοποιώντας τα μέσα εκτίμησης αναγκών του ΠΟΕ και του ΠΟΤ ή οποιοδήποτε άλλο αμοιβαία αποδεκτό μέσο.Άρθρο 46Μεταβατικές ρυθμίσεις1. Τα μέρη αναγνωρίζουν την ανάγκη μεταβατικών ρυθμίσεων για να εξασφαλίζεται η απρόσκοπτη εφαρμογή των διατάξεων του παρόντος κεφαλαίου.2. Με δεδομένη την ανάγκη αύξησης της ικανότητάς τους στον τομέα της διευκόλυνσης των τελωνειακών διαδικασιών και των εμπορικών συναλλαγών και με την επιφύλαξη των δεσμεύσεών τους έναντι του ΠΟΕ, τα κράτη ΣΟΕΣ της ΚΑΜΑ διαθέτουν μεταβατική περίοδο πέντε ετών για να συμμορφωθούν με τις απαιτήσεις που περιλαμβάνονται στα άρθρα 39, 40, 41 και 42 του παρόντος κεφαλαίου, οσάκις κατά την έναρξη ισχύος της παρούσας συμφωνίας υπάρχει ανάγκη αύξησης ικανότητας.3. Το κοινό συμβούλιο μπορεί να παρέχει διετή παράταση της εν λόγω μεταβατικής περιόδου στην περίπτωση που δεν έχει επιτευχθεί ακόμη η αναγκαία αύξηση ικανότητας.Άρθρο 47Ειδική επιτροπή τελωνειακών και εμπορικών διευκολύνσεων1. Τα μέρη συγκροτούν ειδική επιτροπή τελωνειακών και εμπορικών διευκολύνσεων, η οποία αποτελείται από αντιπροσώπους των μερών.2. Η ειδική επιτροπή τελωνειακών και εμπορικών διευκολύνσεων έχει, μεταξύ άλλων, τα εξής καθήκοντα:α) την παρακολούθηση της εφαρμογής και της διαχείρισης των διατάξεων του παρόντος κεφαλαίου και του πρωτοκόλλου σχετικά με τους κανόνες καταγωγής·β) την εξασφάλιση ενός φόρουμ ανταλλαγής απόψεων και συζήτησης όλων των θεμάτων που αφορούν τα τελωνεία, συμπεριλαμβανομένων των κανόνων καταγωγής, των γενικών τελωνειακών διαδικασιών, της δασμολογητέας αξίας, της δασμολογικής κατάταξης, της διαμετακόμισης και της αμοιβαίας διοικητικής συνδρομής σε τελωνειακά ζητήματα·γ) τη βελτίωση της συνεργασίας στον τομέα της ανάπτυξης, της εφαρμογής και της επιβολής των κανόνων καταγωγής και των σχετικών τελωνειακών διαδικασιών, των γενικών τελωνειακών διαδικασιών και της αμοιβαίας διοικητικής συνδρομής σε τελωνειακά ζητήματα·δ) την ενίσχυση της συνεργασίας σχετικά με την αύξηση ικανότητας και την τεχνική συνδρομή·ε) την παρακολούθηση της εφαρμογής του άρθρου 44 της παρούσας συμφωνίας· καιστ) κάθε άλλο ζήτημα που έχει συμφωνηθεί από τα συμβαλλόμενα μέρη αναφορικά με το παρόν κεφάλαιο.3. Η ειδική επιτροπή τελωνειακών και εμπορικών διευκολύνσεων συνέρχεται σε ημερομηνία και με ημερήσια διάταξη που καθορίζονται εκ των προτέρων από τα μέρη.4. Στην ειδική επιτροπή τελωνειακών και εμπορικών διευκολύνσεων προεδρεύουν εναλλακτικά τα μέρη.5. Η ειδική επιτροπή τελωνειακών και εμπορικών διευκολύνσεων αναφέρεται στην επιτροπή εμπορίου και ανάπτυξης.ΚΕΦΑΛΑΙΟ 8Τεχνικά εμπόδια στις εμπορικές συναλλαγεςΆρθρο 48Πολυμερείς υποχρεώσεις1. Τα μέρη επιβεβαιώνουν την προσήλωσή τους στα δικαιώματα και τις υποχρεώσεις που προβλέπονται στη συμφωνία του ΠΟΕ σχετικά με τα τεχνικά εμπόδια στις εμπορικές συναλλαγές (στο εξής "συμφωνία ΤΕΕΣ").2. Αυτά τα δικαιώματα και οι υποχρεώσεις διέπουν τις δραστηριότητες των μερών οι οποίες εμπίπτουν στο πλαίσιο του παρόντος κεφαλαίου.Άρθρο 49Στόχοι1. Τα μέρη συμφωνούν να συνεργάζονται με σκοπό να διευκολύνουν και να αυξήσουν τις μεταξύ τους εμπορικές συναλλαγές μέσω του εντοπισμού, της πρόληψης και της εξάλειψης των περιττών εμποδίων στις εμπορικές συναλλαγές σύμφωνα με τους όρους της συμφωνίας ΤΕΕΣ.2. Τα μέρη δεσμεύονται να συνεργάζονται για την ενίσχυση της περιφερειακής ολοκλήρωσης, ιδίως της περιφερειακής ολοκλήρωσης και συνεργασίας των κρατών ΣΟΕΣ της ΚΑΜΑ, σε θέματα που αφορούν τα τεχνικά εμπόδια στις εμπορικές συναλλαγές.3. Τα μέρη δεσμεύονται


text: να δημιουργήσουν και να αυξήσουν την τεχνική ικανότητα των κρατών ΣΟΕΣ της ΚΑΜΑ σε θέματα που αφορούν τα τεχνικά εμπόδια στις εμπορικές συναλλαγές.Άρθρο 50Πεδίο εφαρμογής και ορισμοί1. Οι διατάξεις του παρόντος κεφαλαίου εφαρμόζονται στους τεχνικούς κανονισμούς, τα πρότυπα και τις διαδικασίες διαπίστωσης της συμμόρφωσης, όπως ορίζονται στη συμφωνία ΤΕΕΣ, στον βαθμό που επηρεάζουν τις εμπορικές συναλλαγές οι οποίες καλύπτονται από την παρούσα συμφωνία.2. Για τους σκοπούς του παρόντος κεφαλαίου, ισχύουν οι ορισμοί της συμφωνίας ΤΕΕΣ.Άρθρο 51Συνεργασία και περιφερειακή ολοκλήρωσηΤα μέρη συμφωνούν ότι η συνεργασία μεταξύ των εθνικών και των περιφερειακών αρχών που ασχολούνται με τα θέματα της ΤΕΕΣ, τόσο στο δημόσιο όσο και στον ιδιωτικό τομέα, διευκολύνει σημαντικά τόσο τις ενδοπεριφερειακές εμπορικές συναλλαγές όσο και το εμπόριο μεταξύ των μερών, καθώς και τη συνολική διαδικασία περιφερειακής ολοκλήρωσης και δεσμεύονται να συνεργασθούν για τον σκοπό αυτό.Άρθρο 52ΔιαφάνειαΤα μέρη επιβεβαιώνουν την αρχή της διαφάνειας στην εφαρμογή των τεχνικών κανονισμών και προτύπων με βάση τη συμφωνία ΤΕΕΣ.Τα μέρη αναγνωρίζουν τη σημασία των αποτελεσματικών μηχανισμών διαβούλευσης, κοινοποίησης και ανταλλαγής πληροφοριών όσον αφορά τους τεχνικούς κανονισμούς και τα πρότυπα με βάση τη συμφωνία ΤΕΕΣ.Άρθρο 53Μέτρα εντοπισμού, πρόληψης και εξάλειψης των τεχνικών εμποδίων στις εμπορικές συναλλαγέςΤα μέρη συμφωνούν να εντοπίζουν και να εφαρμόζουν τους καταλληλότερους για συγκεκριμένα ζητήματα ή τομείς προτεραιότητας μηχανισμούς, μεταξύ εκείνων που υποστηρίζονται από τη συμφωνία ΤΕΕΣ. οι μηχανισμοί αυτοί μπορούν να περιλαμβάνουν:1. Εντατικοποίηση της συνεργασίας τους, με σκοπό τη διευκόλυνση της πρόσβασης στις αντίστοιχες αγορές τους, μέσω της αύξησης της αμοιβαίας γνώσης και κατανόησης των αντίστοιχων συστημάτων τους στον τομέα των τεχνικών κανονισμών, των προτύπων, της μετρολογίας, της διαπίστευσης και των διαδικασιών διαπίστωσης της συμμόρφωσης·2. Ανταλλαγή πληροφοριών, εντοπισμός και εφαρμογή κατάλληλων μηχανισμών για συγκεκριμένα ζητήματα ή τομείς, δηλαδή η ευθυγράμμιση με τα διεθνή πρότυπα, η εμπιστοσύνη στη δήλωση συμμόρφωσης του προμηθευτή, η χρήση διεθνώς αναγνωρισμένης πιστοποίησης στους φορείς διαπίστωσης της συμμόρφωσης και η χρήση διεθνών συστημάτων δοκιμής και πιστοποίησης προϊόντων·3. Προσδιορισμός και οργάνωση παρεμβάσεων σε συγκεκριμένους τομείς σχετικά με τους τεχνικούς κανονισμούς και τη διαπίστωση της συμμόρφωσης, με σκοπό τη διευκόλυνση της κατανόησησ και της πρόσβασησ στις αντίστοιχες αγορές των εν λόγω τομέων. Οι τομείς αυτοί επιλέγονται συνεκτιμώντας βασικούς τομείς των εμπορικών συναλλαγών, συμπεριλαμβανομένων των προϊόντων προτεραιότητας·4. Ανάπτυξη δραστηριοτήτων συνεργασίας και μέτρων με σκοπό την παροχή στήριξης στην εφαρμογή των δικαιωμάτων και των υποχρεώσεων βάσει της συμφωνίας ΤΕΕΣ·5. Ανάπτυξη κοινών απόψεων και προσεγγίσεων σχετικά με πρακτικές τεχνικών ρυθμίσεων, συμπεριλαμβανομένων της διαφάνειας, της διαβούλευσης, των αναγκών και της αναλογικότητας, η χρήση διεθνών προτύπων, απαιτήσεων διαπίστωσης της συμμόρφωσης, η χρήση εκτιμήσεων επιπτώσεων και επικινδυνότητας, η εκτέλεση και η εποπτεία της αγοράς, οσάκις ενδείκνυται.6. Προώθηση της εναρμόνισης, οσάκις, είναι δυνατό και σε τομείς αμοιβαίου ενδιαφέροντος, όσον αφορά τα διεθνή πρότυπα, και η χρήση των προτύπων αυτών για την ανάπτυξη τεχνικών ρυθμίσεων και διαδικασιών διαπίστωσης της συμμόρφωσης·7. Δέσμευση να εξετασθεί, σε εύθετο χρόνο, το ενδεχόμενο διαπραγμάτευσης συμφωνιών για την αμοιβαία αναγνώριση σε τομείς αμοιβαίου οικονομικού ενδιαφέροντος·8. Προώθηση της συνεργασίας μεταξύ των μερών και των κρατών ΣΟΕΣ της ΚΑΜΑ, ανάλογα με την περίπτωση, των οργανώσεων που είναι αρμόδιες για τις τεχνικές ρυθμίσεις, τη μετρολογία, την τυποποίηση, τη


text: δοκιμή, την πιστοποίηση, την επιθεώρηση και τη διαπίστευση, και9. Προώθηση της συμμετοχής των κρατών ΣΟΕΣ της ΚΑΜΑ σε διεθνείς φορείς τυποποίησης.Άρθρο 54ΕφαρμογήΤα μέρη συμφωνούν ότι, βάσει του παρόντος κεφαλαίου, η επιτροπή εμπορίου και ανάπτυξης είναι αρμόδια:1. για την παρακολούθηση και την επανεξέταση της εφαρμογής·2. για την παροχή συντονισμού και συμβουλών για θέματα της ΤΕΕΣ·3. για τον εντοπισμό και την επανεξέταση τομέων και προϊόντων προτεραιότητας και των τομέων προτεραιότητας για συνεργασία που προκύπτουν από τα ανωτέρω, και4. για την υποβολή συστάσεων για την τροποποίησή του, εάν αυτό κρίνεται αναγκαίο και σκόπιμο.Άρθρο 55Αύξηση ικανότητας και τεχνική συνδρομή σχετικά με τα τεχνικά εμπόδια στις εμπορικές συναλλαγές1. Τα μέρη αναγνωρίζουν τη σημασία της συνεργασίας στους τομείς των τεχνικών κανονισμών, των προτύπων, της μετρολογίας, της διαπίστευσης και της διαπίστωσης της συμμόρφωσης με σκοπό την επίτευξη των στόχων του παρόντος κεφαλαίου·2. Τα μέρη συμφωνούν ότι τα κατωτέρω αποτελούν τομείς προτεραιότητας για συνεργασία:α) η καθιέρωση των κατάλληλων ρυθμίσεων για την ανταλλαγή πραγματογνωμοσύνης, συμπεριλαμβανομένης της παροχής κατάλληλης κατάρτισης προκειμένου να εξασφαλισθεί επαρκής και διαρκής τεχνική ικανότητα των αρμόδιων φορέων των κρατών ΣΟΕΣ της ΚΑΜΑ για την τυποποίηση και τη διαπίστωση της συμμόρφωσης, και η αμοιβαία κατανόηση μεταξύ αυτών των φορέων στην επικράτεια των μερών·β) η ανάπτυξη ικανοτήτων στα κράτη ΣΟΕΣ της ΚΑΜΑ στους τομείς των τεχνικών ρυθμίσεων, της μετρολογίας, των προτύπων, της διαπίστευσης και της διαπίστωσης της συμμόρφωσης, μεταξύ άλλων μέσω της αναβάθμισης ή της ίδρυσης εργαστηρίων και άλλου εξοπλισμού. Στο θέμα αυτό, τα μέρη αναγνωρίζουν τη σημασία της ενίσχυσης της περιφερειακής συνεργασίας και την ανάγκη συνεκτίμησης των προϊόντων και των τομέων προτεραιότητας·γ) η ανάπτυξη και η υιοθέτηση, στο εσωτερικό των κρατών ΣΟΕΣ της ΚΑΜΑ, εναρμονισμένων τεχνικών ρυθμίσεων, προτύπων, μετρολογίας, διαδικασιών διαπίστευσης και διαπίστωσης της συμμόρφωσης με βάση τα σχετικά διεθνή πρότυπα·δ) η στήριξη της συμμετοχής των κρατών ΣΟΕΣ της ΚΑΜΑ σε διεθνείς δραστηριότητες τυποποίησης, διαπίστευσης και μετρολογίας·, καιε) η ανάπτυξη σημείων έρευνας και κοινοποίησης της ΤΕΕΣ εντός των κρατών ΣΟΕΣ της ΚΑΜΑ.ΚΕΦΑΛΑΙΟ 9Υγειονομικα και φυτοϋγειονομικά μέτραΆρθρο 56Πολυμερείς υποχρεώσεις1. Τα μέρη επιβεβαιώνουν τις αρχές και τους στόχους της συμφωνίας ΥΦΥ του ΠΟΕ (στο εξής "συμφωνία ΥΦΥ"), της Διεθνούς Σύμβασης για την Προστασία των Φυτών (ΔΣΠΦ), της επιτροπής του Codex Alimentarius και της Παγκόσμιας Οργάνωσης Υγείας των Ζώων (ΠΟΥΖ).2. Αυτά οι αρχές και οι στόχοι διέπουν τις δραστηριότητες των μερών και των κρατών ΣΟΕΣ της ΚΑΜΑ, ανάλογα με την περίπτωση, οι οποίες εμπίπτουν στο πλαίσιο του παρόντος κεφαλαίου.Άρθρο 57Στόχοι1. Τα μέρη συμφωνούν να διευκολύνουν τις εμπορικές συναλλαγές και τις επενδύσεις στα κράτη ΣΟΕΣ της ΚΑΜΑ και μεταξύ των μερών, ενώ ταυτόχρονα εξασφαλίζουν ότι τα υιοθετούμενα μέτρα εφαρμόζονται μόνο στο μέτρο που είναι αναγκαίο για την προστασία της υγείας ή της ζωής των ανθρώπων, των ζώων ή των φυτών σύμφωνα με τις διατάξεις της συμφωνίας ΥΦΥ.2. Τα μέρη δεσμεύονται να συνεργάζονται για την ενίσχυση της περιφερειακής ολοκλήρωσης, και ειδικά της συνεργασίας των κρατών ΣΟΕΣ της ΚΑΜΑ σε θέματα σχετικά με υγειονομικά και φυτοϋγειονομικά μέτρα (εφεξής "ΥΦΥ μέτρα") και να επιλύουν τα προβλήματα που προκύπτουν από ΥΦΥ μέτρα για προϊόντα και τομείς προτεραιότητας [5], λαμβάνοντας, παράλληλα, δεόντως υπόψη την περιφερειακή ολοκλήρωση.3.


text: Κατά συνέπεια, τα μέρη συμφωνούν να δίνουν προτεραιότητα στη διπεριφερειακή συνεργασία με σκοπό την αναγνώριση των κατάλληλων επιπέδων προστασίας στα ΥΦΥ μέτρα.4. Τα μέρη συμφωνούν να δημιουργήσουν και να αυξήσουν την τεχνική ικανότητα των κρατών ΣΟΕΣ της ΚΑΜΑ για την εφαρμογή και την παρακολούθηση των ΥΦΥ μέτρων, συμπεριλαμβανομένης της προώθησης της αυξημένης χρησιμοποίησης των διεθνών προτύπων και άλλων θεμάτων σχετικών με τα ΥΦΥ μέτρα.Άρθρο 58Πεδίο εφαρμογής και ορισμοίΓια τους σκοπούς του παρόντος κεφαλαίου, εφαρμόζονται οι ορισμοί που χρησιμοποιούνται στη συμφωνία ΥΦΥ και στους διεθνείς φορείς τυποποίησης, και συγκεκριμένα στην επιτροπή του Codex Alimentarius, στη Διεθνή Σύμβαση για την Προστασία των Φυτών (ΔΣΠΦ) και στην Παγκόσμια Οργάνωση Υγείας των Ζώων (ΠΟΥΖ).Άρθρο 59Αρμόδιες αρχές1. Οι αντίστοιχες ΥΦΥ αρχές είναι οι αρμόδιες αρχές στα κράτη ΣΟΕΣ της ΚΑΜΑ και στο μέρος ΕΚ για την εφαρμογή των μέτρων που αναφέρονται στο παρόν κεφάλαιο.2. Τα μέρη ή τα κράτη ΣΟΕΣ της ΚΑΜΑ, ανάλογα με την περίπτωση, σύμφωνα με την παρούσα συμφωνία, ενημερώνονται εκατέρωθεν σχετικά με τις αντίστοιχες αρμόδιες ΥΦΥ αρχές και για τις τυχόν αλλαγές που αφορούν αυτές τις αρχές.Άρθρο 60Διαφάνεια1. Τα μέρη επιβεβαιώνουν την αρχή της διαφάνειας στην εφαρμογή των ΥΦΥ μέτρων, με βάση τη συμφωνία ΥΦΥ.2. Τα μέρη αναγνωρίζουν τη σημασία των αποτελεσματικών μηχανισμών διαβούλευσης, κοινοποίησης και ανταλλαγής πληροφοριών όσον αφορά τα ΥΦΥ μέτρα με βάση τη συμφωνία ΤΕΕΣ.3. Το μέρος εισαγωγής ενημερώνει το μέρος εξαγωγής για κάθε αλλαγή των υγειονομικών και φυτοϋγειονομικών του απαιτήσεων εισαγωγής που ενδέχεται να επηρεάζουν τις εμπορικές συναλλαγές, οι οποίες εμπίπτουν στο πεδίο εφαρμογής του παρόντος κεφαλαίου. Τα μέρη δεσμεύονται να δημιουργήσουν μηχανισμούς για την ανταλλαγή των εν λόγω πληροφοριών, οσάκις ενδείκνυται.4. Κατά τον καθορισμό των όρων εισαγωγής, τα μέρη εφαρμόζουν την αρχή της οριοθέτησης ή διαμερισματοποίησης, λαμβάνοντας υπόψη τα διεθνή πρότυπα. Τα μέρη μπορούν επίσης να εντοπίζουν και να προτείνουν, από κοινού, ζώνες ή διαμερίσματα συγκεκριμένου υγειονομικού ή φυτοϋγειονομικού καθεστώτος, για κάθε περίπτωση ξεχωριστά, προκειμένου να αποφεύγεται η διαταραχή των εμπορικών συναλλαγών.Άρθρο 61Ανταλλαγή πληροφοριών1. Τα μέρη συμφωνούν να συγκροτήσουν σύστημα έγκαιρης προειδοποίησης για να εξασφαλίζεται ότι τα κράτη ΣΟΕΣ της ΚΑΜΑ ενημερώνονται εκ των προτέρων για τα νέα ΥΦΥ μέτρα της ΕΚ που είναι δυνατό να επηρεάσουν τις εξαγωγές των κρατών ΣΟΕΣ της ΚΑΜΑ στην ΕΕ. Το σύστημα θεμελιώνεται σε υπάρχοντες μηχανισμούς, οσάκις ενδείκνυται.2. Τα μέρη ή τα κράτη ΣΟΕΣ της ΚΑΜΑ, ανάλογα με την περίπτωση, συμφωνούν να συνεργάζονται για την περαιτέρω ανάπτυξη του δικτύου επιδημιολογικής επιτήρησης των ζωονόσων και, στο φυτοϋγειονομικό τομέα, τα μέρη ανταλλάσσουν πληροφορίες για την εμφάνιση βλαβερών οργανισμών που είναι γνωστό ότι θα προκαλέσουν άμεσο κίνδυνο στο άλλο μέρος.Άρθρο 62ΕφαρμογήΤα μέρη συμφωνούν ότι, βάσει του παρόντος κεφαλαίου, η επιτροπή εμπορίου και ανάπτυξης είναι αρμόδια για τα εξής:1. την παρακολούθηση και την επανεξέταση της εφαρμογής·2. την παροχή συμβουλών και τη διατύπωση συστάσεων για την εφαρμογή, με σκοπό την επίτευξη των στόχων της·3. την παροχή ενός φόρουμ για συζήτηση και ανταλλαγή πληροφοριών, καθώς και για θέματα συνεργασίας·4. την υποβολή συστάσεων για τροποποιήσεις του, εάν αυτό κρίνεται αναγκαίο και σκόπιμο·5. την επανεξέταση τομέων και προϊόντων προτεραιότητας και των τομέων προτεραιότητας για συνεργασία που προκύπτουν από τα


text: ανωτέρω·6. την αύξηση της συνεργασίας για την ανάπτυξη, την εφαρμογή και την εκτέλεση των μέτρων ΥΦΥ, και7. κάθε άλλο συναφές με τα ανωτέρω ζήτημα.Άρθρο 63ΔιαβουλεύσειςΕάν οποιοδήποτε μέρος ή ένα κράτος ΣΟΕΣ της ΚΑΜΑ, ανάλογα με την περίπτωση, θεωρεί ότι ένα άλλο μέρος έχει λάβει μέτρα τα οποία είναι πιθανό να επηρεάσουν ή έχουν επηρεάσει την πρόσβαση στην αγορά του, πραγματοποιούνται οι κατάλληλες διαβουλεύσεις με σκοπό να αποφεύγονται οι αδικαιολόγητες καθυστερήσεις και να εξευρεθεί κατάλληλη λύση με βάση τη συμφωνία ΥΦΥ του ΠΟΕ. Για τον σκοπό αυτό, τα μέρη ανταλλάσσουν τα ονοματεπώνυμα και τις διευθύνσεις των σημείων επαφής με τους εμπειρογνώμονες στον υγειονομικό και φυτοϋγειονομικό τομέα, για να διευκολύνονται η επικοινωνία και η ανταλλαγή πληροφοριών.Άρθρο 64Συνεργασία, αύξηση ικανότητας και τεχνική συνδρομή σχετικά με υγειονομικά και φυτοϋγειονομικά μέτρα1. Τα μέρη συμφωνούν να προωθήσουν τη συνεργασία μεταξύ των ΥΦΥ φορέων των κρατών ΣΟΕΣ της ΚΑΜΑ και των ισοδύναμων φορέων του μέρους ΕΚ.2. Τα μέρη συμφωνούν να συνεργάζονται για τη διευκόλυνση της περιφερειακής εναρμόνισης των μέτρων και την ανάπτυξη κατάλληλων κανονιστικών πλαισίων και πολιτικών εντός των κρατών ΣΟΕΣ της ΚΑΜΑ και μεταξύ αυτών, ώστε να αυξάνονται οι ενδοπεριφερειακές εμπορικές συναλλαγές και επενδύσεις.3. Τα μέρη συμφωνούν ότι οι ακόλουθοι τομείς αποτελούν τομείς προτεραιότητας για συνεργασία:α) η αύξηση της τεχνικής ικανότητας, στο δημόσιο και στον ιδιωτικό τομέα, των κρατών ΣΟΕΣ της ΚΑΜΑ, για να υπάρξει η δυνατότητα υγειονομικού και φυτοϋγειονομικού ελέγχου, συμπεριλαμβανομένων της κατάρτισης και της ενημέρωσης σχετικά με την επιθεώρηση, την πιστοποίηση, την εποπτεία και τον έλεγχο·β) η αύξηση της ικανότητας των κρατών ΣΟΕΣ της ΚΑΜΑ με σκοπό τη διατήρηση και τη διεύρυνση των ευκαιριών τους που αφορούν την πρόσβαση σε αγορές·γ) η αύξηση της ικανότητας εξασφάλισης ότι τα υιοθετούμενα μέτρα δεν συνιστούν περιττά εμπόδια στις εμπορικές συναλλαγές, ενώ αναγνωρίζονται τα δικαιώματα των μερών να ορίζουν δικά τους κατάλληλα επίπεδα προστασίας·δ) η αύξηση της τεχνικής ικανότητας για την εφαρμογή και την παρακολούθηση των ΥΦΥ μέτρων, συμπεριλαμβανομένης της προώθησης της χρήσης των διεθνών προτύπων·ε) η προώθηση της συνεργασίας για την εφαρμογή της συμφωνίας ΥΦΥ, ιδίως η ενδυνάμωση των σημείων έρευνας και κοινοποίησης των κρατών ΣΟΕΣ της ΚΑΜΑ καθώς και άλλα θέματα που αφορούν τους σχετικούς διεθνείς οργανισμούς τυποποίησης·στ) η ανάπτυξη ικανοτήτων για την ανάλυση της επικινδυνότητας, εναρμόνιση, συμμόρφωση, δοκιμές, πιστοποίηση, παρακολούθηση καταλοίπων, ιχνηλασιμότητα και διαπίστευση, μεταξύ άλλων μέσω της αναβάθμισης ή της ίδρυσης εργαστηρίων και άλλου εξοπλισμού που θα βοηθάει τα κράτη ΣΟΕΣ της ΚΑΜΑ να συμμορφώνονται με τα διεθνή πρότυπα. Στο θέμα αυτό, τα μέρη αναγνωρίζουν τη σημασία της ενίσχυσης της περιφερειακής συνεργασίας και την ανάγκη συνεκτίμησης των προϊόντων και των τομέων προτεραιότητας που εντοπίζονται με βάση το παρόν κεφάλαιο, καιζ) η στήριξη της συμμετοχής των κρατών ΣΟΕΣ της ΚΑΜΑ στους σχετικούς διεθνείς φορείς τυποποίησης.Προσάρτημα I ΑΠροϊόντα και τομείς προτεραιότητας για εναρμόνιση από τα κράτη ΣΟΕΣ της ΚΑΜΑΨάρια, προϊόντα αλιείας, προϊόντα υδατοκαλλιέργειας, νωπά ή μεταποιημέναΒοοειδή, πρόβατα και πουλερικάΝωπό κρέαςΜεταποιημένα προϊόντα με βάση το κρέαςΔημητριακάΛαχανικά και μπαχαρικάΕλαιούχοι σπόροιΚαρύδεςΚοπράΒαμβακόσποροιΑραχίδεςΤαπιόκα (cassava)Μπίρα, χυμοίΑποξηραμένα και κονσερβοποιημένα φρούταΠροσάρτημα I ΒΠροϊόντα και τομείς προτεραιότητας για εξαγωγή από τα κράτη ΣΟΕΣ της ΚΑΜΑ στο μέρος ΕΚ:Ψάρια, προϊόντα αλιείας, προϊόντα υδατοκαλλιέργειας, νωπά ή μεταποιημέναΒοδινό


text: κρέας και προϊόντα με βάση το βοδινό κρέαςΆλλα προϊόντα με βάση το κρέαςΦρούτα και ξηροί καρποίΛαχανικάΚομμένα λουλούδιαΚαφέςΖάχαρηΤΙΤΛΟΣ IIIΤΡΕΧΟΥΣΕΣ ΠΛΗΡΩΜΕΣ ΚΑΙ ΚΙΝΗΣΕΙΣ ΚΕΦΑΛΑΙΩΝΚΕΦΑΛΑΙΟ 10Άρθρο 65Τρέχουσες πληρωμές1 Με την επιφύλαξη των διατάξεων του άρθρου 66 της παρούσας συμφωνίας, τα κράτη ΣΟΕΣ της ΚΑΜΑ και το μέρος ΕΚ αναλαμβάνουν να μην επιβάλλουν περιορισμούς και να επιτρέπουν όλες οι πληρωμές για τις τρέχουσες συναλλαγές μεταξύ κατοίκων του μέρους ΕΚ και των κρατών ΣΟΕΣ της ΚΑΜΑ να πραγματοποιούνται σε ελεύθερα μετατρέψιμο νόμισμα.2. Τα κράτη ΣΟΕΣ της ΚΑΜΑ μπορούν να λαμβάνουν τα αναγκαία μέτρα για να εξασφαλισθεί ότι οι διατάξεις της παραγράφου 1 του παρόντος άρθρου για την ελευθέρωση των τρεχουσών πληρωμών δεν χρησιμοποιούνται από τους κατοίκους τους για την πραγματοποίηση μη επιτρεπόμενων εκροών κεφαλαίου.Άρθρο 66Μέτρα διασφάλισης1. Εάν, σε εξαιρετικές περιπτώσεις, οι πληρωμές και οι κινήσεις κεφαλαίων μεταξύ των μερών προκαλούν ή απειλούν να προκαλέσουν σοβαρές δυσκολίες ως προς τη λειτουργία της νομισματικής ή της συναλλαγματικής πολιτικής σε ένα ή περισσότερα κράτη ΣΟΕΣ της ΚΑΜΑ ή σε ένα ή περισσότερα κράτη μέλη της Ευρωπαϊκής Ένωσης, το μέρος ΕΚ ή το οικείο κράτος ΣΟΕΣ της ΚΑΜΑ μπορούν να λαμβάνουν τα απολύτως απαραίτητα μέτρα διασφάλισης όσον αφορά τις κινήσεις κεφαλαίων για περίοδο που δεν υπερβαίνει τους έξι μήνες.2. Το κοινό συμβούλιο ενημερώνεται αμέσως για την έκδοση τυχόν μέτρων διασφάλισης και, το ταχύτερο δυνατόν, για το χρονοδιάγραμμα άρσης τους.ΤΙΤΛΟΣ IVΚΕΦΑΛΑΙΟ 11Τρεχουσες διαπραγματεύσεις για πλήρη ΣΟΕΣΆρθρο 67Δεύτερο στάδιο διαπραγματεύσεωνΤα μέρη συμφωνούν να συνεχίσουν τις διαπραγματεύσεις το 2008 με στόχο τη διεύρυνση του πεδίου εφαρμογής της παρούσας συμφωνίας. Για τους σκοπούς του παρόντος τίτλου, τα κράτη ΣΟΕΣ της ΚΑΜΑ αποτελούνται από τη Μποτσουάνα, το Λεσόθο, τη Μοζαμβίκη και τη Σουαζιλάνδη. Τα υπόλοιπα κράτη ΣΟΕΣ της ΚΑΜΑ μπορούν να ενταχθούν στη διαδικασία διαπραγματεύσεων σε παρόμοια βάση. Για τον σκοπό αυτό, απευθύνουν κοινοποίηση γραπτώς στο μέρος ΕΚ και στα υπόλοιπα κράτη ΣΟΕΣ της ΚΑΜΑ.1. Εμπορικές συναλλαγές στον τομέα των υπηρεσιώνα) Τα μέρη αναγνωρίζουν την αυξανόμενη σημασία των εμπορικών συναλλαγών στον τομέα των υπηρεσιών για την ανάπτυξη των οικονομιών τους και επανεπιβεβαιώνουν τα αντίστοιχα δικαιώματα και υποχρεώσεις τους που απορρέουν από τη Γενική Συμφωνία για τις Συναλλαγές στον τομέα των Υπηρεσιών (ΓΣΣΥ).β) Το αργότερο την 31η Δεκεμβρίου 2008, τα μέρη ολοκληρώνουν τις διαπραγματεύσεις για την ελευθέρωση των υπηρεσιών με βάση τα εξής:i) το χρονοδιάγραμμα ελευθέρωσης ενός τομέα παροχής υπηρεσιών για κάθε συμμετέχον κράτος ΣΟΕΣ της ΚΑΜΑ·ii) τη δέσμευση για μια ρήτρα ακινητοποίησης, όπως αναφέρεται στο άρθρο V παράγραφος 1 στοιχείο β) περίπτωση ii) της ΓΣΣΥ, για όλους τους τομείς παροχής υπηρεσιών, καιiii) τη συμφωνία διαπραγμάτευσης της σταδιακής ελευθέρωσης με ουσιαστική τομεακή κάλυψη, εντός περιόδου τριών ετών από τη σύναψη της πλήρους ΣΟΕΣ.2. Συνεργασία στον τομέα των υπηρεσιώνα) Τα μέρη αναγνωρίζουν ότι η αύξηση της εμπορικής ικανότητας μπορεί να στηρίξει την ανάπτυξη οικονομικών δραστηριοτήτων, ιδίως τους τομείς παροχής υπηρεσιών. Για τον σκοπό αυτό, το μέρος ΕΚ συμφωνεί να στηρίξει την αύξηση ικανότητας με σκοπό την ενδυνάμωση του κανονιστικού πλαισίου των συμμετεχόντων κρατών ΣΟΕΣ της ΚΑΜΑ.β) Κατά την εισαγωγή των ρυθμίσεων που είναι αναγκαίες για την ελευθέρωση των συναλλαγών στον τομέα της παροχής υπηρεσιών, τα μέρη


text: καθορίζουν τους συγκεκριμένους στόχους, αρχές και διαδικασίες της συνεργασίας που θα συνοδεύει την ελευθέρωση των συναλλαγών.3. ΕπενδύσειςΤα μέρη συμφωνούν να διαπραγματευτούν ένα κεφάλαιο για τις επενδύσεις, συνεκτιμώντας τις σχετικές διατάξεις του πρωτοκόλλου των κρατών της ΚΑΜΑ για την οικονομία και τις επενδύσεις, το αργότερο έως την 31η Δεκεμβρίου 2008.4. Συνεργασία στον τομέα των επενδύσεωνΤο μέρος ΕΚ συμφωνεί να παρέχει την κατάλληλη τεχνική συνδρομή για τη διευκόλυνση των διαπραγματεύσεων και την εφαρμογή του κεφαλαίου για τις επενδύσεις.5. Ανταγωνισμός και δημόσιες συμβάσειςΤο μέρος ΕΚ συμφωνεί να συνεργάζεται με σκοπό την ενδυνάμωση της περιφερειακής ικανότητας στους τομείς του ανταγωνισμού και των δημόσιων προμηθειών. Οι διαπραγματεύσεις δεν θα ξεκινήσουν πριν από την επίτευξη επαρκούς αύξησης της περιφερειακής ικανότητας.ΜΕΡΟΣ IIIΚΕΦΑΛΑΙΟ 12Αποτροπή και διευθέτηση διαφορώνΆρθρο 68ΣκοπόςΟ στόχος του παρόντος μέρους είναι η αποτροπή ή η διευθέτηση τυχόν διαφορών μεταξύ των μερών.Άρθρο 69Πεδίο εφαρμογής1. Το παρόν μέρος εφαρμόζεται για κάθε διαφορά ως προς την ερμηνεία και την εφαρμογή της παρούσας συμφωνίας, εκτός εάν η παρούσα συμφωνία περιέχει ρητή αντίθετη διάταξη.2. Παρά την παράγραφο 1, η διαδικασία που προβλέπεται στο άρθρο 98 της συμφωνίας της Κοτονού εφαρμόζεται σε περίπτωση διαφοράς όσον αφορά τη χρηματοδότηση της αναπτυξιακής συνεργασίας μεταξύ των κρατών ΣΟΕΣ της ΚΑΜΑ και του μέρους ΕΚ.Τμήμα ΙΔιαβουλεύσεις και διαμεσολάβησηΆρθρο 70Διαβουλεύσεις1. Τα μέρη επιδιώκουν τη διευθέτηση οποιασδήποτε διαφοράς που αναφέρεται στο άρθρο 69 με την έναρξη διαβουλεύσεων καλή τη πίστει και με στόχο την επίτευξη συναινετικής λύσης.2. Ένα μέρος επιδιώκει διαβουλεύσεις με την υποβολή γραπτού αιτήματος στο άλλο μέρος και αντίγραφο στην επιτροπή εμπορίου και ανάπτυξης, με επισήμανση του σχετικού μέτρου και των διατάξεων της παρούσας συμφωνίας με τις οποίες θεωρεί ότι δεν συμμορφώνεται το μέτρο.3. Οι διαβουλεύσεις διεξάγονται εντός 40 ημερών από την ημερομηνία παραλαβής του αιτήματος. Οι διαβουλεύσεις θεωρείται ότι έχουν ολοκληρωθεί εντός 60 ημερών από την ημερομηνία παραλαβής του αιτήματος, εκτός αν αμφότερα τα συμβαλλόμενα μέρη συμφωνήσουν τη συνέχισή τους. Όλες οι πληροφορίες που αποκαλύπτονται κατά τις διαβουλεύσεις παραμένουν εμπιστευτικές.4. Οι διαβουλεύσεις για επείγοντα θέματα, συμπεριλαμβανομένων των θεμάτων που αφορούν αλλοιώσιμα ή εποχικά εμπορεύματα, πραγματοποιούνται εντός 15 ημερών από την ημερομηνία παραλαβής του αιτήματος και θεωρείται ότι έχουν ολοκληρωθεί εντός 30 ημερών από την ημερομηνία παραλαβής του αιτήματος.5. Εάν οι διαβουλεύσεις δεν πραγματοποιηθούν εντός των χρονικών προθεσμιών που προβλέπονται στην παράγραφο 3 ή στην παράγραφο 4 αντίστοιχα, ή εάν οι διαβουλεύσεις ολοκληρωθούν χωρίς την επίτευξη αμοιβαία αποδεκτής λύση, το καταγγέλλον μέρος μπορεί να ζητήσει τη σύσταση ειδικής ομάδας διαιτησίας σύμφωνα με το άρθρο 73.Άρθρο 71Διαμεσολάβηση1. Αν οι διαβουλεύσεις δεν καταλήξουν σε αμοιβαία αποδεκτή λύση, τα μέρη μπορούν, κατόπιν συμφωνίας, να προσφεύγουν σε διαμεσολαβητή. Εκτός αν συμφωνήσουν άλλως τα μέρη, το αντικείμενο του αιτήματος διαβουλεύσεων αποτελεί τους όρους αναφοράς για τη διαμεσολάβηση.2. Η γνώμη του διαμεσολαβητή μπορεί να περιλαμβάνει σύσταση για τον τρόπο διευθέτησης της διαφοράς σύμφωνα με τις διατάξεις της παρούσας συμφωνίας. Η γνώμη του διαμεσολαβητή δεν είναι δεσμευτική.3. Οι διαδικασίες που συνεπάγονται διαμεσολάβηση, ιδίως όλες οι πληροφορίες που αποκαλύπτονται και οι θέσεις που λαμβάνονται από τα μέρη στο πλαίσιο των εν λόγω διαδικασιών, παραμένουν εμπιστευτικές.Τμήμα IIΔιαδικασίας διευθέτησης διαφορών – διαδικασία διαιτησίαςΆρθρο 72Έναρξη της διαδικασίας


text: διαιτησίας1. Εάν τα μέρη δεν μπορούν να διευθετήσουν τη διαφορά με διαβουλεύσεις σύμφωνα με το άρθρο 70 ή με διαμεσολάβηση σύμφωνα με το άρθρο 71, το καταγγέλλον μέρος μπορεί να ζητήσει τη σύσταση ειδικής ομάδας διαιτησίας.2. Το αίτημα για σύσταση ειδικής ομάδας διαιτησίας υποβάλλεται γραπτώς στο μέρος κατά του οποίου απευθύνεται η καταγγελία και στην επιτροπή εμπορίου και ανάπτυξης. Το μέρος που υποβάλλει το αίτημα επισημαίνει τα συγκεκριμένα υπό αμφισβήτηση μέτρα και τεκμηριώνει τον τρόπο με τον οποίο τα εν λόγω μέτρα αποτελούν παραβίαση των διατάξεων της παρούσας συμφωνίας.Άρθρο 73Σύσταση της ειδικής ομάδας διαιτησίας1. Η ειδική ομάδα διαιτησίας απαρτίζεται από τρεις διαιτητές.2. Κάθε διάδικος ορίζει ένα διαιτητή εντός 10 ημερών από την ημερομηνία παραλαβής του αιτήματος για σύσταση ειδικής ομάδας διαιτησίας. Οι δύο διαιτητές ορίζουν ένα τρίτο διαιτητή, ο οποίος προεδρεύει στην ειδική ομάδα διαιτησίας, εντός 20 ημερών από την παραλαβή του αιτήματος για τη σύσταση ειδικής ομάδας διαιτησίας. Ο πρόεδρος δεν είναι υπήκοος των μερών ούτε κατοικεί μόνιμα στο έδαφος των μερών.3. Εάν και οι τρεις διαιτητές δεν έχουν διορισθεί εντός 20 ημερών ή εάν, 10 ημέρες μετά τον διορισμό του τρίτου διαιτητή, συμβαλλόμενο μέρος υποβάλει στην επιτροπή εμπορίου και ανάπτυξης αιτιολογημένη γραπτή αντίρρηση για τους διαιτητές που έχουν επιλεγεί, κάθε μέρος μπορεί να ζητήσει από τον πρόεδρο της επιτροπής εμπορίου και ανάπτυξης ή τον αντιπρόσωπό του, να επιλέξει τα τρία μέλη με κλήρωση από τον κατάλογο που καταρτίζεται σύμφωνα με τον άρθρο 87 της παρούσας συμφωνίας: ένα μέλος από τα πρόσωπα που προτείνει το καταγγέλλον μέρος, ένα από τα πρόσωπα που προτείνει το μέρος κατά του οποίου στρέφεται η καταγγελία και ένα από τα πρόσωπα που έχουν επιλέξει τα μέρη, το οποίο ασκεί καθήκοντα προέδρου. Στην περίπτωση που τα μέρη συμφωνήσουν για ένα ή περισσότερα μέλη της ειδικής ομάδας διαιτησίας, τα υπόλοιπα μέρη επιλέγονται με τη διαδικασία που προβλέπεται στην παρούσα παράγραφο.4. Ο πρόεδρος της επιτροπής εμπορίου και ανάπτυξης, ή ο αντιπρόσωπός του, επιλέγει τους διαιτητές εντός πέντε ημερών από την παραλαβή του αιτήματος ενός από τα μέρη, όπως αναφέρεται στην παράγραφο 3 του παρόντος άρθρου. Η επιλογή πραγματοποιείται παρουσία ενός αντιπροσώπου από κάθε μέρος.5. Η ημερομηνία σύστασης της ειδικής ομάδας διαιτησίας είναι η ημερομηνία τελικής επιλογής των τριών διαιτητών.Άρθρο 74Ενδιάμεση έκθεση της ειδικής ομάδας διαιτησίαςΗ ειδική ομάδα διαιτησίας κοινοποιεί στα μέρη ενδιάμεση έκθεση που περιλαμβάνει περιγραφή και συμπεράσματα, κατά γενικό κανόνα το αργότερο σε χρονικό διάστημα 120 ημερών από την ημερομηνία σύστασης της ειδικής ομάδας διαιτησίας. Σε επείγουσες περιπτώσεις, η προθεσμία μειώνεται σε 60 ημέρες. Τα μέρη μπορούν να υποβάλλουν στην ειδική ομάδα διαιτησίας γραπτές παρατηρήσεις για την ενδιάμεση έκθεσή της εντός 15 ημερών από την υποβολή της έκθεσης αυτής.Άρθρο 75Απόφαση της ειδικής ομάδας διαιτησίας1. Η ειδική ομάδα διαιτησίας κοινοποιεί την απόφασή της στα μέρη και στην επιτροπή εμπορίου και ανάπτυξης εντός 150 ημερών από την ημερομηνία σύστασης της ειδικής ομάδας διαιτησίας. Ο πρόεδρος της ειδικής ομάδας διαιτησίας, αν θεωρήσει ότι η εν λόγω προθεσμία δεν μπορεί να τηρηθεί, πρέπει να ενημερώσει τα μέρη και την επιτροπή εμπορίου και ανάπτυξης γραπτώς, αναφέροντας τους λόγους της καθυστέρησης και


text: την ημερομηνία κατά την οποία η ειδική ομάδα προβλέπει να ολοκληρώσει τις εργασίες της. Η απόφαση εκδίδεται οπωσδήποτε το αργότερο 180 ημέρες από τη σύσταση της ειδικής ομάδας διαιτησίας.2. Σε επείγουσες περιπτώσεις, μεταξύ των οποίων και στην περίπτωση αλλοιώσιμων και εποχικών εμπορευμάτων, η ειδική ομάδα διαιτησίας καταβάλλει κάθε προσπάθεια για να εκδώσει την απόφασή της εντός 90 ημερών από την ημερομηνία σύστασής της. Η ειδική ομάδα διαιτησίας μπορεί να εκδώσει προκαταρκτική απόφαση εντός 10 ημερών από τη σύστασή της, εφόσον κρίνει ότι η συγκεκριμένη υπόθεση είναι επείγουσα.3. Οποιοδήποτε μέρος μπορεί να ζητήσει από την ειδική ομάδα διαιτησίας να διατυπώσει σύσταση για τους τρόπους συμμόρφωσης του μέρους κατά του οποίου στρέφεται η καταγγελία ή, ανάλογα με την περίπτωση, του σχετικού κράτους ΣΟΕΣ της ΚΑΜΑ.Τμήμα IIIΣυμμόρφωσηΆρθρο 76Συμμόρφωση με την απόφαση της ειδικής ομάδας διαιτησίαςΤο μέρος κατά του οποίου στρέφεται η καταγγελία ή, ανάλογα με την περίπτωση, το σχετικό κράτος ΣΟΕΣ της ΚΑΜΑ, λαμβάνει κάθε αναγκαίο μέτρο για να συμμορφωθεί με την απόφαση της ειδικής ομάδας διαιτησίας. Τα μέρη καταβάλλουν προσπάθεια να συμφωνήσουν όσον αφορά το χρονικό διάστημα που απαιτείται για τη συμμόρφωση με την απόφαση.Άρθρο 77Εύλογο χρονικό διάστημα για τη συμμόρφωση1. Το αργότερο εντός 30 ημερών από την κοινοποίηση της απόφασης της ειδικής ομάδας διαιτησίας στα μέρη, το μέρος κατά του οποίου στρέφεται η καταγγελία ανακοινώνει στο καταγγέλλον μέρος και στην επιτροπή εμπορίου και ανάπτυξης το εύλογο χρονικό περιθώριο που απαιτείται για τη συμμόρφωσή του με την απόφαση της ειδικής ομάδας διαιτησίας.2. Μετά την κοινοποίηση από το μέρος κατά του οποίου στρέφεται η καταγγελία, τα μέρη καταβάλλουν προσπάθεια να συμφωνήσουν όσον αφορά το σχετικό εύλογο χρονικό διάστημα. Σε περίπτωση διαφωνίας μεταξύ των μερών όσον αφορά το εύλογο χρονικό διάστημα για τη συμμόρφωση με την απόφαση της ειδικής ομάδας διαιτησίας, το καταγγέλλον μέρος ζητά γραπτώς από την ειδική ομάδα διαιτησίας, εντός 30 ημερών από την κοινοποίηση που αναφέρεται στην παράγραφο 1 του παρόντος άρθρου, να προσδιορίσει τη διάρκεια του εύλογου χρονικού διαστήματος. Το εν λόγω αίτημα κοινοποιείται ταυτόχρονα στο άλλο μέρος και στην επιτροπή εμπορίου και ανάπτυξης. Η ειδική ομάδα διαιτησίας διαβιβάζει την απόφασή της στα μέρη και στην επιτροπή εμπορίου και ανάπτυξης εντός 30 ημερών από την ημερομηνία παραλαβής του αιτήματος.3. Κατά τον καθορισμό της διάρκειας του εύλογου χρονικού διαστήματος, η ειδική ομάδα διαιτησίας λαμβάνει υπόψη το χρονικό διάστημα που χρειάζεται συνήθως το μέρος κατά του οποίου στρέφεται η καταγγελία ή, ανάλογα με την περίπτωση, το σχετικό κράτος ΣΟΕΣ της ΚΑΜΑ, προκειμένου να θεσπίσει ανάλογα νομοθετικά ή διοικητικά μέτρα με αυτά που επισημαίνει το μέρος κατά του οποίου στρέφεται η καταγγελία ή, ανάλογα με την περίπτωση, το σχετικό κράτος ΣΟΕΣ της ΚΑΜΑ, ως απαραίτητα για την εξασφάλιση της συμμόρφωσης. Η ειδική ομάδα διαιτησίας λαμβάνει επίσης υπόψη τους περιορισμούς ικανότητας και τα διαφορετικά επίπεδα ανάπτυξης που ενδέχεται να επηρεάσουν τη θέσπιση των αναγκαίων μέτρων.4. Στην περίπτωση που αρχική ειδική ομάδα διαιτησίας ή ορισμένα μέλη της δεν μπορούν να συνεδριάσουν, ισχύουν οι διαδικασίες που ορίζονται στο άρθρο 73 της παρούσας συμφωνίας. Η προθεσμία κοινοποίησης της απόφασης είναι 45 ημέρες από την ημερομηνία παραλαβής του


text: αιτήματος που αναφέρεται στην παράγραφο 2 του παρόντος άρθρου.5. Το εύλογο χρονικό διάστημα μπορεί να παραταθεί με συμφωνία μεταξύ των μερών τα οποία αφορά η διαφορά.Άρθρο 78Επανεξέταση των μέτρων που λαμβάνονται για τη συμμόρφωση με την απόφαση της ειδικής ομάδας διαιτησίας1. Το μέρος κατά του οποίου στρέφεται η καταγγελία κοινοποιεί στο άλλο μέρος και στην επιτροπή εμπορίου και ανάπτυξης, πριν από το τέλος του εύλογου χρονικού διαστήματος, κάθε μέτρο που λαμβάνεται για τη συμμόρφωση με την απόφαση της ειδικής ομάδας διαιτησίας.2. Σε περίπτωση διαφωνίας μεταξύ των μερών όσον αφορά τη συμβατότητα κάθε μέτρου που έχει κοινοποιηθεί σύμφωνα με την παράγραφο 1 του παρόντος άρθρου με τις διατάξεις της παρούσας συμφωνίας, το καταγγέλλον μέρος μπορεί να ζητήσει γραπτώς από την ειδική ομάδα διαιτησίας να αποφασίσει σχετικά με το ζήτημα. Το σχετικό αίτημα πρέπει να καθορίζει το συγκεκριμένο μέτρο που εξετάζεται και να διευκρινίζει τον τρόπο με τον οποίο το συγκεκριμένο μέτρο δεν συμβιβάζεται με τις διατάξεις της παρούσας συμφωνίας. Η ειδική ομάδα διαιτησίας εκδίδει την απόφασή της εντός 90 ημερών από την ημερομηνία παραλαβής του αιτήματος. Σε επείγουσες περιπτώσεις, μεταξύ των οποίων και στην περίπτωση αλλοιώσιμων και εποχικών εμπορευμάτων, η ειδική ομάδα διαιτησίας εκδίδει την απόφασή της εντός 45 ημερών από την ημερομηνία παραλαβής του αιτήματος.3. Στην περίπτωση που η αρχική ειδική ομάδα διαιτησίας, ή ορισμένα εκ των μελών της δεν μπορούν να συνεδριάσουν, ισχύουν οι διαδικασίες που ορίζονται στο άρθρο 73 της παρούσας συμφωνίας. Η προθεσμία κοινοποίησης της απόφασης είναι 105 ημέρες από την ημερομηνία παραλαβής του αιτήματος που αναφέρεται στην παράγραφο 2 του παρόντος άρθρου.Άρθρο 79Προσωρινά μέτρα σε περίπτωση μη συμμόρφωσης1. Εάν το μέρος κατά του οποίου στρέφεται η καταγγελία παραλείψει να κοινοποιήσει μέτρο που έχει θεσπίσει προκειμένου να συμμορφωθεί με την απόφαση της ειδικής ομάδας διαιτησίας πριν από τη λήξη του εύλογου χρονικού διαστήματος, ή εάν η ειδική ομάδα διαιτησίας αποφασίσει ότι το κοινοποιηθέν μέτρο βάσει του άρθρου 78 παράγραφος 1 δεν συνάδει με τις υποχρεώσεις αυτού του μέρους δυνάμει της παρούσας συμφωνίας, το μέρος κατά του οποίου στρέφεται η καταγγελία ή, ανάλογα με την περίπτωση, το σχετικό κράτος ΣΟΕΣ της ΚΑΜΑ, παρουσιάζει προσφορά για προσωρινή αποζημίωση, αν το ζητήσει το καταγγέλλον μέρος. Η εν λόγω αποζημίωση μπορεί να περιλαμβάνει ή να αποτελείται από οικονομική αποζημίωση, μολονότι καμία διάταξη της παρούσας συμφωνίας δεν υποχρεώνει το μέρος κατά του οποίου στρέφεται η καταγγελία ή, ανάλογα με την περίπτωση, το σχετικό κράτος ΣΟΕΣ της ΚΑΜΑ, να προσφέρει τέτοιου είδους οικονομική αποζημίωση.2. Σε περίπτωση που δεν επιτευχθεί συμφωνία για την αποζημίωση εντός 30 ημερών από τη λήξη του εύλογου χρονικού διαστήματος ή από την ημερομηνία έκδοσης της απόφασης της ειδικής ομάδας διαιτησίας βάσει του άρθρου 78 ότι το ληφθέν μέτρο για τη συμμόρφωση δεν συμβιβάζεται με την παρούσα συμφωνία, το καταγγέλλον μέρος δικαιούται μετά από ανακοίνωση στο άλλο μέρος, να θεσπίσει τα κατάλληλα μέτρα. Τέτοιου είδους μέτρα μπορούν να θεσπίζονται είτε από το καταγγέλλον μέρος ή, ανάλογα με την περίπτωση, από το σχετικό κράτος ΣΟΕΣ της ΚΑΜΑ.3. Κατά τη θέσπιση των εν λόγω μέτρων, το καταγγέλλον μέρος ή, ανάλογα με την


text: περίπτωση, το σχετικό κράτος ΣΟΕΣ της ΚΑΜΑ, επιδιώκει να επιλέγει μέτρα αναλογικά προς την παραβίαση, που επηρεάζουν στο ελάχιστο την επίτευξη των στόχων της παρούσας συμφωνίας και λαμβάνει υπόψη τον αντίκτυπό τους στην οικονομία του μέρους κατά του οποίου στρέφεται η καταγγελία και στα μεμονωμένα κράτη ΣΟΕΣ της ΚΑΜΑ.4. Εάν το μέρος ΕΚ παραλείψει να κοινοποιήσει οποιαδήποτε ληφθέντα μέτρα για την συμμόρφωση με την απόφαση της ειδικής ομάδας διαιτησίας το αργότερο έως τη λήξη του εύλογου χρονικού διαστήματος, ή εάν η ειδική ομάδα διαιτησίας αποφασίσει ότι το κοινοποιηθέν μέτρο βάσει του άρθρου 78 παράγραφος 1 δεν συνάδει με τις υποχρεώσεις αυτού του μέρους δυνάμει της παρούσας συμφωνίας και εάν το μέρος κατά του οποίου στρέφεται η καταγγελία διαβεβαιώνει ότι η θέσπιση κατάλληλων μέτρων συνεπάγεται σοβαρή ζημία για την οικονομία του, το μέρος ΕΚ εξετάζει το ενδεχόμενο παροχής οικονομικής αποζημίωσης.5. Το μέρος ΕΚ επιδεικνύει την αρμόζουσα μετριοπάθεια όταν ζητά την παροχή αποζημίωσης ή τη θέσπιση κατάλληλων μέτρων σύμφωνα με τις παραγράφους 1 ή 2.6. Τα μέτρα αποκατάστασης ή τα κατάλληλα μέτρα έχουν προσωρινό χαρακτήρα και εφαρμόζονται μόνον έως ότου το μέτρο που έχει κριθεί ότι παραβιάζει τις διατάξεις της παρούσας συμφωνίας αρθεί ή τροποποιηθεί έτσι ώστε να συμμορφωθεί με τις εν λόγω διατάξεις, ή έως ότου τα μέρη καταλήξουν σε συμφωνία για τη διευθέτηση της διαφοράς.Άρθρο 80Επανεξέταση των μέτρων που λαμβάνονται για τη συμμόρφωση μετά τη λήψη των κατάλληλων μέτρων1. Το μέρος κατά του οποίου στρέφεται η καταγγελία κοινοποιεί στο άλλο μέρος και στην επιτροπή εμπορίου και ανάπτυξης όλα τα μέτρα που λαμβάνει προκειμένου να συμμορφωθεί με την απόφαση της ειδικής ομάδας διαιτησίας και το αίτημά του για τη λήξη της εφαρμογής των κατάλληλων μέτρων από το καταγγέλλον μέρος ή, ανάλογα με την περίπτωση, το σχετικό κράτος ΣΟΕΣ της ΚΑΜΑ.2. Εάν τα μέρη δεν καταλήξουν σε συμφωνία σχετικά με τη συμβατότητα του κοινοποιηθέντος μέτρου με τις διατάξεις της παρούσας συμφωνίας, εντός 30 ημερών από την ημερομηνία κοινοποίησης, το καταγγέλλον μέρος μπορεί να ζητήσει γραπτώς από τον πρόεδρο της ειδικής ομάδας διαιτησίας να αποφασίσει σχετικά με το ζήτημα. Το εν λόγω αίτημα κοινοποιείται στο άλλο μέρος και στην επιτροπή. Η απόφαση της ειδικής ομάδας διαιτησίας κοινοποιείται στα μέρη και στην επιτροπή εντός 45 ημερών από την ημερομηνία παραλαβής του αιτήματος. Εάν η ειδική ομάδα διαιτησίας αποφασίσει ότι οποιοδήποτε ληφθέν μέτρο για τη συμμόρφωση δεν συνάδει με τις διατάξεις της παρούσας συμφωνίας, η ειδική ομάδα διαιτησίας καθορίζει εάν το καταγγέλλον μέρος ή, ανάλογα με την περίπτωση, το σχετικό κράτος ΣΟΕΣ της ΚΑΜΑ, μπορεί να συνεχίσει να εφαρμόζει τα κατάλληλα μέτρα. Αν η ειδική ομάδα διαιτησίας κρίνει ότι το ληφθέν μέτρο για τη συμμόρφωση συνάδει με τις διατάξεις της παρούσας συμφωνίας, η εφαρμογή των κατάλληλων μέτρων τερματίζεται.3. Στην περίπτωση που είναι αδύνατη η σύγκληση της αρχικής ειδικής ομάδας διαιτησίας, ή ορισμένων μελών της, ισχύουν οι διαδικασίες που ορίζονται στο άρθρο 73 της παρούσας συμφωνίας. Η προθεσμία για την κοινοποίηση της απόφασης είναι 60 ημέρες από την ημερομηνία παραλαβής του αιτήματος που αναφέρεται στην παράγραφο 2 του παρόντος άρθρου.Τμήμα IVΚοινές διατάξειςΆρθρο 81Αμοιβαία αποδεκτή λύσηΤα μέρη


text: μπορούν να καταλήγουν σε αμοιβαία αποδεκτή λύση για τη διαφορά στο πλαίσιο του παρόντος κεφαλαίου, ανά πάσα στιγμή. Ενημερώνουν σχετικά την επιτροπή εμπορίου και ανάπτυξης για οποιαδήποτε τέτοια λύση. Μόλις υιοθετηθεί η αμοιβαία αποδεκτή λύση, η διαδικασία διευθέτησης της διαφοράς τερματίζεται.Άρθρο 82Εσωτερικός κανονισμός και κώδικας δεοντολογίας1. Τα μέρη συμφωνούν ως προς την έκδοση εσωτερικού κανονισμού και κώδικα δεοντολογίας έως την 1η Ιουλίου 2008.·Ο εσωτερικός κανονισμός και ο κώδικας δεοντολογίας εγκρίνονται από το κοινό συμβούλιο. Ο εσωτερικός κανονισμός ρυθμίζει το ζήτημα των ανοικτών ακροάσεων της ειδικής ομάδας διαιτησίας.2. Οι ακροάσεις της ειδικής ομάδας διαιτησίας είναι ανοιχτές στο κοινό, σύμφωνα με τον εσωτερικό κανονισμό, εκτός αν η ειδική ομάδα διαιτησίας αποφασίσει άλλως είτε αυτεπάγγελτα είτε κατόπιν αιτήματος των μερών. Η ειδική ομάδα διαιτησίας συνέρχεται κεκλεισμένων των θυρών, όταν οι παρατηρήσεις ή τα επιχειρήματα μέρους περιέχουν εμπιστευτικές πληροφορίες.Άρθρο 83Πληροφορίες και τεχνικές συμβουλέςΚατόπιν αιτήματος μέρους ή με δική της πρωτοβουλία, η ειδική ομάδα διαιτησίας μπορεί να λαμβάνει πληροφορίες από άλλη πηγή, συμπεριλαμβανομένων των μερών που εμπλέκονται στη διαφορά, την οποία θεωρεί κατάλληλη για τη διαδικασία διαιτησίας. Η ειδική ομάδα διαιτησίας έχει επίσης το δικαίωμα να ζητά τη γνώμη σχετικών εμπειρογνωμόνων, εφόσον το θεωρεί σκόπιμο. Οι ενδιαφερόμενοι φορείς μπορούν να υποβάλλουν φιλικές παρατηρήσεις στην ειδική ομάδα διαιτησίας σύμφωνα με τον εσωτερικό κανονισμό. Κάθε πληροφορία που συγκεντρώνεται κατ’ αυτό τον τρόπο κοινοποιείται σε αμφότερα τα μέρη της διαφοράς, για τη διατύπωση παρατηρήσεων.Άρθρο 84Γλώσσες υποβολής παρατηρήσεων1. Οι γραπτές και προφορικές παρατηρήσεις των μερών υποβάλλονται σε οποιαδήποτε επίσημη γλώσσα των μερών.2. Τα μέρη καταβάλλουν προσπάθειες να συμφωνήσουν σε κοινή γλώσσα εργασίας για οποιαδήποτε συγκεκριμένη διαδικασία στο πλαίσιο του παρόντος μέρους. Εάν τα μέρη αδυνατούν να συμφωνήσουν σε μια κοινή γλώσσα εργασίας, κάθε μέρος προβαίνει στις σχετικές διευθετήσεις και επιβαρύνεται με τις δαπάνες μετάφρασης των γραπτών παρατηρήσεών του και διερμηνείας κατά τις ακροάσεις στη γλώσσα επιλογής του μέρους κατά του οποίου στρέφεται η καταγγελία, εκτός αν η εν λόγω γλώσσα είναι η επίσημη γλώσσα του εν λόγω μέρους. εφόσον επιδιώκει συμφωνία ως προς την κοινή γλώσσα εργασίας, το μέρος ΕΚ συνεκτιμά τον δυνητικό αντίκτυπο αυτών των δαπανών για τα κράτη ΣΟΕΣ της ΚΑΜΑ.Άρθρο 85Κανόνες ερμηνείαςΗ ειδική ομάδα διαιτησίας διευθετεί κάθε διαφορά σύμφωνα με τις διατάξεις της παρούσας συμφωνίας και τους συνήθεις κανόνες για την ερμηνεία του δημοσίου διεθνούς δικαίου, συμπεριλαμβανομένης της Σύμβασης της Βιέννης περί του Δικαίου των Συνθηκών. Οι αποφάσεις της ειδικής ομάδας διαιτησίας δεν μπορούν να αυξάνουν ή να μειώνουν τα δικαιώματα και τις υποχρεώσεις που προβλέπονται στην παρούσα συμφωνία.Άρθρο 86Αποφάσεις της ειδικής ομάδας διαιτησίας1. Η ειδική ομάδα διαιτησίας καταβάλλει κάθε δυνατή προσπάθεια ώστε να λαμβάνει κάθε απόφαση με συναίνεση. Στην περίπτωση που δεν είναι δυνατό να ληφθεί απόφαση με συναίνεση, η σχετική απόφαση λαμβάνεται με πλειοψηφία.2. Στην απόφαση αναφέρονται τα πραγματικά περιστατικά, η δυνατότητα εφαρμογής των σχετικών διατάξεων της παρούσας συμφωνίας και η αιτιολόγηση των διαπιστώσεων και των συμπερασμάτων τα οποία διατυπώνει η ειδική ομάδα διαιτησίας. Η επιτροπή εμπορίου και ανάπτυξης δημοσιοποιεί τις αποφάσεις της ειδικής ομάδας διαιτησίας, εκτός αν αποφασίσει άλλως.Άρθρο 87Κατάλογος διαιτητών1. Η επιτροπή εμπορίου και ανάπτυξης, το αργότερο εντός τριών μηνών από την


text: προσωρινή εφαρμογή της παρούσας συμφωνίας, καταρτίζει κατάλογο 21 προσώπων που είναι πρόθυμα και ικανά να ασκήσουν καθήκοντα διαιτητή. Εκαστο των μερών επιλέγει οκτώ πρόσωπα ως διαιτητές. Τα μέρη συμφωνούν επίσης ως προς πέντε πρόσωπα που δεν είναι υπήκοοι κανενός από τα μέρη, προκειμένου να εκτελέσουν χρέη προέδρου της ειδικής ομάδας διαιτησίας. Η επιτροπή εξασφαλίζει ότι ο κατάλογος διατηρείται πάντα σύμφωνα με το παρόν άρθρο.2. Οι διαιτητές διαθέτουν εξειδικευμένες γνώσεις ή σχετική εμπειρία στους τομείς του διεθνούς εμπορικού δικαίου. Είναι ανεξάρτητοι, συμμετέχουν σε ατομική βάση, δεν λαμβάνουν οδηγίες από κανένα οργανισμό ή δημόσια αρχή, ούτε συνδέονται με την κυβέρνηση οιουδήποτε από τα μέρη και συμμορφώνονται με τον κώδικα δεοντολογίας που προσαρτάται στον εσωτερικό κανονισμό.3. Η επιτροπή μπορεί να καταρτίσει συμπληρωματικό κατάλογο 15 προσώπων που διαθέτουν τομεακή εμπειρία σε συγκεκριμένα θέματα που καλύπτει η παρούσα συμφωνία. Στην περίπτωση που εφαρμόζεται η διαδικασία επιλογής του άρθρου 73 της παρούσας συμφωνίας, ο πρόεδρος της επιτροπής μπορεί να χρησιμοποιεί τον εν λόγω τομεακό κατάλογο, εφόσον συμφωνήσουν και τα δύο μέρη.Άρθρο 88Σχέση με τις υποχρεώσεις στο πλαίσιο του ΠΟΕ1. Οι φορείς διαιτησίας που θεσπίζονται στο πλαίσιο της παρούσας συμφωνίας δεν εκδικάζουν διαφορές σχετικά με τα δικαιώματα και υποχρεώσεις κάθε μέρους ή των σχετικών κρατών ΣΟΕΣ της ΚΑΜΑ, δυνάμει της συμφωνίας για την ίδρυση του ΠΟΕ.2. Η προσφυγή στις διατάξεις της παρούσας συμφωνίας για τη διευθέτηση διαφορών δεν επηρεάζει την ανάληψη τυχόν δράσης στο πλαίσιο του ΠΟΕ, συμπεριλαμβανομένης της δράσης για τη διευθέτηση των διαφορών. Εντούτοις, αν μέρος ή, ανάλογα με την περίπτωση, το σχετικό κράτος ΣΟΕΣ της ΚΑΜΑ έχει κινήσει διαδικασία επίλυσης διαφορών όσον αφορά ένα συγκεκριμένο μέτρο, δυνάμει της παρούσας συμφωνίας ή δυνάμει της συμφωνίας ΠΟΕ, δεν μπορεί να κινήσει διαδικασία επίλυσης διαφορών όσον αφορά το ίδιο μέτρο πριν περατωθεί η πρώτη διαδικασία. Για τους σκοπούς της παρούσας παραγράφου, θεωρείται ότι οι διαδικασίες διευθέτησης διαφορών δυνάμει της συμφωνίας ΠΟΕ κινούνται όταν μέρος ή, ανάλογα με την περίπτωση, το σχετικό κράτος ΣΟΕΣ της ΚΑΜΑ ζητήσει τη συγκρότηση ειδικής ομάδας διαιτησίας δυνάμει του άρθρου 6 του μνημονίου του ΠΟΕ σχετικά με τους κανόνες και τις διαδικασίες που διέπουν τη διευθέτηση των διαφορών.3. Καμία διάταξη της παρούσας συμφωνίας δεν αποκλείει τη δυνατότητα μέρους ή κράτους ΣΟΕΣ της ΚΑΜΑ να εφαρμόσει την αναστολή των υποχρεώσεων που έχει εγκριθεί από το όργανο διευθέτησης διαφορών του ΠΟΕ.Άρθρο 89Προθεσμίες1. Όλες οι προθεσμίες που προβλέπονται στο μέρος ΙΙΙ της παρούσας συμφωνίας, συμπεριλαμβανομένων των προθεσμιών κοινοποίησης των αποφάσεων από τις ειδικές ομάδες διαιτησίας, υπολογίζονται σε ημερολογιακές ημέρες από την ημέρα που έπεται της αντίστοιχης πράξης ή του αντίστοιχου γεγονότος.2. Κάθε προθεσμία που αναφέρεται στο παρόν μέρος μπορεί να παραταθεί με αμοιβαία συμφωνία των μερών.ΜΕΡΟΣ IVΚΕΦΑΛΑΙΟ 13Γενικές ΕξαιρέσειςΆρθρο 90Γενική ρήτρα εξαίρεσηςΜε την προϋπόθεση ότι τα εν λόγω μέτρα δεν εφαρμόζονται κατά τέτοιο τρόπο ώστε να συνιστούν μέσο αυθαίρετης ή αδικαιολόγητης διακριτικής μεταχείρισης μεταξύ των μερών στα οποία επικρατούν παρόμοιες συνθήκες ή συγκεκαλυμμένο περιορισμό των συναλλαγών στον τομέα των υπηρεσιών, των χρηματοπιστωτικών υπηρεσιών ή της εγκατάστασης, καμία από τις διατάξεις της παρούσας συμφωνίας δεν μπορεί να ερμηνευθεί υπό την έννοια ότι εμποδίζει τη θέσπιση ή την